Материалы за Февраль 2018 года » Страница 2 » "Урал" гәзите\n16-02-2018, 13:47 / ---\nИрекмән йылы старт алды\nРәсәйҙә 2018 йыл Ирекмән йылы тип иғлан ителде. Был турала “Рәсәй ирекмәне-2017” федераль премияһын тапшырыу тантанаһында ил Президенты Владимир Путин белдергәйне. Республикала 2018 йыл - Ғаилә йылы тип иғлан ителде. Республика Башлығы Рөстәм Хәмитов һүҙҙәренсә, “волонтерлыҡ хәрәкәте”, “ғаилә ҡиммәттәрен нығытыу“ төшөнсәләре бер-береһен тулыландыра. “Ғаилә именлеге, йәмғиәтебеҙҙең ячейкаһын үҫтереү өсөн даими эшләргә кәрәк. Шул ваҡытта ғына йыл йомғаҡтары буйынса файҙа алырбыҙ һәм яҡшы һөҙөмтәләргә өлгәшербеҙ. Ә әлегә бының өсөн эшләргә кәрәк”, - тип билдәләне республика Башлығы....\n16-02-2018, 13:46 / Социаль ѳлкә\nЙомғаҡ яһалды, бурыстар билдәләнде\nМуниципаль район хакимиәтендә район Советы сессияһы ултырышы үтте. Унда үткән йылға йомғаҡ яһалды, 2018 йылға яңы бурыстар билдәләнде. Сессияла Башҡортостан Республикаһы Дәүләт Йыйылышы Ҡоролтай депутаты Юрий Щевелев, республиканың урман хужалығы министры урынбаҫары Салауат Бәхтиәров, Башҡортостан хакимиәтенең муниципаль берәмектәр менән бәйләнеш буйынса идаралыҡтың урындағы үҙидаралыҡ органдары менән эшләү бүлегенең баш кәңәшсеһе Ирек Ғәлиәкбәров ҡатнашты. Ултырыш кѳнүҙәк мәсьәләләрҙе тикшереү менән башланып китте. Район Советы рәйесе Дилә Рәшит ҡыҙы Хәмзина сығышында үткән йылға йомғаҡ...\n16-02-2018, 13:45 / ---\nҺәр бер ҡәләм тирбәтеүсе ѳсѳн ижад емештәре тупланған китабын ҡулға алыу оло шатлыҡ, сѳнки уның эсендәге һәр бер юлда авторҙың күңеленән сыҡҡан һүҙҙәр ята. Бигерәк тә беренсе ижад йыйынтығын ҡулға алғанда әҙәбиәт тигән оло донъяға килеп ингән шағир йәки яҙыусы тетрәнеү кисерәлер. Инйәр район мәҙәниәт йортонда Фәйрүзә Кинйәбаеваның Зәйнәб Биишева исемендәге “Китап” нәшриәтендә донъя күргән "Нәҫел ебе - шәжәрәм", "Көҙҙәргә яғам ялҡын" һәм Әлиә Саматованың "Баҫҡыста" китаптарының исем туйы үтте....\n16-02-2018, 13:42 / Мәғариф\n“Журналист булырға теләйем”\nҠаланың 21-се мәктәбендә рус телендә уҡытылған мәктәптәрҙә уҡыған башҡорт балалары араһында “Мин журналист булырға теләйем” тигән муниципаль конкурс үткәрелде. Конкурстың баһалама комиссияһына мәғариф идаралығының методисы Лариса Әхмәтшина, 21-се мәктәптең директор урынбаҫары, башҡорт теле уҡытыусыһы Сулпан Уйылданова, башҡорт теле уҡытыусыһы Гөлсибәр Шакирова, “Урал” гәзитенең баш мөхәррире Сатура Минһажитдинова, Дауыт Юлтый исемендәге модель китапхана етәксеһе Флүрә Шакирова, Яныбай Хамматов премияһы лауреаты, журналист Фәриха Вәлиуллина инде. Конкурсты оҫта, ентекле, тасуири итеп 21-се...\n14-02-2018, 12:11 / Спорт һәм туризм\nРөстәм Хәмитов Семён Елистратовты Рәсәйҙең тәүге миҙалы менән ҡотланы\n10 февралдә Башҡортостан Башлығы Рөстәм Хәмитов телефон аша шорт-трексы Семён Елистратовты бронза миҙал яулауы менән ҡотланы. Ул 2018 йылғы ҡышҡы Олимпиадала Рәсәй атлеттары өсөн беренсе награда булды. Рөстәм Хәмитов бөтә республика халҡы исеменән спортсыға уңышлы сығышы өсөн рәхмәтен белдерҙе һәм алдағы ярыштарҙа уңыштар һәм еңеүҙәр теләне. - Башҡортостан Һеҙҙең менән ғорурлана. Беҙ Һеҙҙе ҡотлайбыҙ, - тине төбәк Башлығы. Хәтерегеҙгә төшөрәбеҙ, Көньяҡ Кореяның Пхёнчхан ҡалаһында XXIII ҡышҡы Олимпия уйындарында Семён Елистратов шорт-трек буйынса 1500 метр дистанцияла өсөнсө булып килде һәм...\n14-02-2018, 12:08 / Мәғариф\n«Иң мөһиме - балаларҙы яратыу»\nҠаланың 14-се гимназияһында ун бишенсе тапҡыр уҙғарылған «Йыл уҡытыусыһы - 2018» бәйгеһенә йомғаҡ яһалды. Конкурста район-ҡала мәктәптәренән хеҙмәттәрендә яңынан-яңы юлдар эҙләгән, асыштар, яңылыҡтар өҫтөндә эшләгән, иң-иң яҡшы 19 уҡытыусы үҙ көсөн һынап ҡараһа, финалға 8 педагог үтте. Тәүге турҙа «Эссе», «Интернет ресурстар» күнекмәләре район мәғариф идаралығының Интернет порталында тауыш биреү ярҙамында ойошторолдо. Ҡаланың 3-сө мәктәбе уҡытыусыһы Дмитрий Терешин, 16-сы мәктәптән Яна Камалова һәм Инйәрҙең 3-сө мәктәбе уҡытыусыһы Ғәлимә Сәйфуллина «Мин - уҡытыусы» эссеһы менән иң күп мәрәй...\n9-02-2018, 11:34 / Сәйәсәт\n6 февралдә Ҡырмыҫҡалы районына эш сәфәре барышында Башҡортостан Башлығы Рөстәм Хәмитов инфраструктура, етештереү һәм социаль объекттарҙа булды, биләмәне үҫтереү мөмкинлектәрен тикшерҙе. Константиновка ауылында Башҡортостан Башлығы 2015 йылда ойошторолған Ҡырмыҫҡалы төҙөлөш материалдары заводының етештереү майҙансығын ҡараны. Предприятие йыл һайын металдан яҡынса 1 мең тонна тауар етештерә. Улар араһында – профнастил, торбалар, сайдинг. Шулай уҡ завод керамзит блоктар эшләү һәм тауар бетоны етештереү менән шөғөлләнә. Рөстәм Хәмитов прокат эшләү технологияһы һәм тауар өлгөләре менән танышты,...\n9-02-2018, 11:29 / Һаулығың-байлығың\nЙылмайыуҙан күҙҙәр сағылһын\nБилдәле “Иван Васильевич һөнәрен алмаштыра” фильмында стоматолог Шпактың пациентының тешен нисек “дауалағанын” иҫләйһегеҙҙер. Ҡыҙыҡ бит. Әлбиттә, фильм төшөрөүселәр арттырып ебәргән. Ысынында иһә, стоматологҡа барыу бер ниндәй ҙә ҡурҡыныс тыуҙырмай. Киреһенсә, врачҡа барыу матур һәм ныҡ тештәрҙең ысын байрамына әүерелеүе ихтимал. Ә тештәрһеҙ, белеүегеҙсә, бер нәмә лә эшләп булмай. Яҡшы тештәр - кеше йөҙөнөң һәм йәшәү образының “визит карточкаһы”. Тештәр кешенең матурлығына ғына түгел, һаулығына ла туранан-тура бәйле. Сәләмәтлегенә иғтибарлы булған һәр кем ғүмерендә бер тапҡыр булһа ла теш...


19:22, 3 октябрь 2015 версияһы\n10 байт өҫтәлгән , 6 лет назад\n11:22, 28 сентябрь 2015 версияһы (төҙәтеү)\n19:22, 3 октябрь 2015 версияһы (төҙәтеү) (кире алырға)\nАллаһы Тәғәлә ҡайһы бер пәйғәмбәрҙәр аша кешелеккә бер нисә китап ебәргән. Мәҫәлән, Тәүрат (руссаурыҫса - Тора) китабы Муса пәйғәмбәр ғаләйһиссәләм аша бирелгән, Инжил китабы (Евангелие) - Ғайса пәйғәмбәр ғаләйһиссәләм (ғәрәпсә - (Ғ)Иса, руссаурыҫса - Иисус) аша, Забур (Псалтырь) - Дауыт пәйғәмбәр ғаләйһиссәләм аша, һәм һуңғы китап - ул Ҡөрьән, был китап Мөхәммәт пәйғәмбәргә (саллаллаһу ғаләйһи үә сәлләм) бирелде. Был китаптарҙа Аллаһы Тәғәлә Үҙенең барлығын, берлеген, иман шарттарын, Ахирәт хәлдәрен, әхләҡ төшөнсәләрен, ғибрәтле тарихи ваҡиғаларҙы, киләсәк хәбәрҙәрен, шәриғәтте аңлатты. Атап үткән китаптарҙың барыһы ла тура юлды күрһәтер өсөн индерелгән ине. Һәм беҙ, мосолмандар, уларға ышанырға тейешбеҙ.\nӘммә шундай һорау тыуыуы бар: әгәр был китаптар барыһы ла Аллаһы Тәғәләнән икән, ни өсөн беҙ тик Ҡөрьән буйынса ғына йәшәргә тейешбеҙ һуң? Эйе, был һорау йыш бирелә. Һәм уға яуап ошолай: Ҡөрьъәндән алда булған китаптар кешеләр тарафынан үҙгәртелгәндәр. Уларҙы күпләп тәржемә итеү һәм күпләп күсереп яҙыу һөҙөмтәһендә уларға сит һүҙҙәр - кеше һүҙҙәре - килеп ингән. Был турала Аллаһы Тәғәлә Ҡөрьәндә шулай ти: «Әллә һеҙ уларҙың (йәһүдиҙәрҙең һәм насраниҙарҙың) һеҙгә ышаныуына өмөт итәһегеҙме? Улар араһында бит Аллаһ һүҙҙәрен аңлағандаң һуң да, уларҙы күрәләтә үҙгәртеп яҙыусылар булды...» («Һыйыр» сүрәһе, 2:75). Йәғни Аллаһы Тәғәләнең Ҡөрьәндән алда бирелгән китаптары үҙгәртелгәндәр. Тимәк, әлеге көндә йөрөгән Тәүрат (Тора), Инжил (Евангелие) кеүек китаптар тәү хәлендә һаҡланып ҡалмағандар. Һәм бөгөн ул китаптарҙа Аллаһы Тәғәләнең нисә процент һүҙҙәре һаҡланып ҡалғанын беҙ белмәйбеҙ. Бәлки, яртыһынан күберәге лә хатта үҙгәртелгәндер. Шуға күрә ул китаптар инде тура юл күрһәтә алмайҙар. Иң һуңында Аллаһы Тәғәлә кешелеккә Үҙ Рәхмәте менән Ҡөьән-Кәримде индерҙе. Ҡөрьән - Аллаһы Тәғәләнең Ҡиәмәт көнө алдынан кешелеккә ебәргән һуңғы китабы. Ул ғәрәп телендә ғәрәп пәйғәмбәренә бирелгән булһа ла, бөтә кешеләргә лә берҙәй йүнәлтелгән. «Беҙ һине барлыҡ кешеләргә һөйөндөрөүсе һәм иҫкәртеүсе-өгөтләүсе итеп ебәрҙек...» - ти Аллаһы Тәғәлә. Шулай итеп, донъялағы бөтә кешеләр ҙә Аллаһы Тәғәлә тарафынан индерелгән нурға, Ҡөрьәнгә, эйәрергә тейеш. Быны аңлаған кешеләр, ниндәй генә милләттән булыуҙарына ҡарамаҫтан, ислам динен ҡабул итәләр. Һәм шуға күрә лә бөгөн мосолмандар һаны немец, француз, инглиз, русурыҫ, ҡытай, япон һәм башҡа халыҡтар араһында арта бара.\nАллаһы Тәғәлә китаптар бирә, тип әйттек, ләкин Аллаһы Тәғәлә китаптарҙы кемдәр аша бирә? Пәйғәмбәрҙәр аша (ғәрәпсә - нәбий, рәсүл, руссаурыҫса - пророк). Мөхәммәт пәйғәмбәр (саллаллаһу ғаләйһи үә сәлләм) әйткәнсә, йәмғеһе 124 000 пәйғәмбәр булған.\nМосолман кеше бөтә пәйғәмбәрҙәргә лә ышанырға тейеш. Һис бер ҡасан да мосолман, мәҫәлән: «Мин Муса пәйғәмбәргә (руссаурыҫса - Моисей) ышанмайым», - тип әйтә алмай. Былай тип әйткән кеше Исламдан сығып китә. Әгәр мосолман ниндәйҙер пәйғәмбәрҙе пәйғәмбәр тип танымай икән, тимәк ул Аллаһы Тәғәләнең һүҙҙәрен инҡар итә. Шул уҡ Муса пәйғәмбәр ғаләйһиссәләм, мәҫәлән, Ҡөрьәндә күп кенә урындарҙа атап әйтелгән. Пәйғәмбәрҙәрҙе инҡар итергә ярамай.\nhttps://ba.wikipedia.org/wiki/Махсус:Сравнение_версий/533105 ҡабул ителгән


«Өфө» футболсылары бөгөн үҙ стадионында Ҡазандың «Рубин» клубынан отолдо\nӘммә бер кемдең дә Виктор Гончаренко тәрбиәләнеүселәре насар уйын күрһәтте тип әйтергә теле әйләнмәҫ. Сөнки яҡташтарыбыҙ уйын башында уҡ аҙсылыҡта ҡалыуҙарына ҡарамаҫтан, һуңғы минуттарға тиклем өҫтөнлөк күрһәтте. Шулай ҙа дәғүәселәр индергән өс тупҡа Башҡортостан командаһы ике гол менән генә яуап ҡайтара алды. Был уңышһыҙлыҡтан һуң «Өфө» клубы туринир таблицаһының 10-сы баҫҡысына төштө. Киләһе осрашыуын улар 19 ноябрҙә «Анжи» клубына ҡаршы үткәрә.


Төбәк етәксеһе Иҫке Собханғол ауылында мәктәпте яңыртып ҡорорға ҡушты // Сәйәсәт | новости башинформ.рф\nТөбәк етәксеһе Иҫке Собханғол ауылында мәктәпте яңыртып ҡорорға ҡушты\n12:22, 3 марта 2014 Сәйәсәт\nБөрйән районы буйынса эш сәфәре барышында Башҡортостан Президенты Рөстәм Хәмитов Иҫке Собханғол ауылының урта дөйөм белем биреү мәктәбендә булды. Республика башлығы химия һәм информатика дәрестәрендә булды, тип хәбәр иттеләр БР Президентының матбуғат хеҙмәтенән.\nХимия кабинетында уҡыусылар республика етәксеһенә электрон микролаборатория мөмкинлектәрен күрһәтте. Уның менән химик иретмәләр һәм берләшмәләр параметрҙарын билдәләп була. Кабинет уҡыусыларға тест үткәреү өсөн интерактив система менән йыһазландырылған. Белем сифатын баһалау процесын республика етәксеһе ҡарай алды.\nИнформатика класында Рөстәм Хәмитов Интернет тиҙлеге менән ҡыҙыҡһынды. Секундына 2 мегабит тәшкил итеүе асыҡланды, уҡыусылар талаптарына ул тулыһынса тап килә. Информатика уҡытыусыһы Рөстәм Вәлиуллин Президентҡа электрон журналды күрһәтте. Уның менән уҡыусыларҙың дәрескә йөрөү һәм өлгәшеү статистикаһын алып барыу еңелерәк. Әкренләп электрон форма ғәҙәти ҡағыҙ журналын алмаштыра аласаҡ. Бигерәк тә, документтар рәсми рәүештә үҙ статусы буйынса тиңләштерелгән.\nМәктәптә йыһазландырылған бер юлы ике информатика кабинеты бар. Икенсеһендә республика башлығына төрлө мәктәп дисциплиналары буйынса электрон методик әсбаптар күрһәттеләр. Уҡыу йортонда «Үҫеш» программаһы индерелгән. Интеллектуаль продукт республиканың Мәғарифты үҫтереү институты менән әҙерләнгән. Был дистанцион программа уҡыусыларҙы Дәүләт йомғаҡ аттестацияһын һәм Берҙәм дәүләт имтихандарына уңышлы тапшырырға әҙерләү өсөн.\nМәктәпте ҡараған саҡта 575 урынлыҡ яңы уҡыу корпусы һәм 120 балаға интернат төҙөү менән бинаны реконструкциялау проекты тикшерелде. Әлеге ваҡытта уҡыусылар ҡыҫынҡы шарттарҙа шөғөлләнә. Төҙөлөштө 2014 йылдан алып 2016 йылға тиклем алып барыу күҙаллана.\nРөстәм Хәмитов реконструкциялау буйынса эште быйыл уҡ башларға йөкләмә бирҙе. Сөнки уҡыусылар һаны районда даими рәүештә арта. Муниципалитет тыуым күрһәткестәре буйынса төбәктә беренселектә тота. Шулай, әгәр быйыл мәктәпкә 600 тирәһе бала йөрөһә, 2015 йылда был һан 731 кешегә тиклем артасаҡ.


Башҡортостанда I төркөм инвалид баланың ата-әсәһенә түләү күләме 11,5 мең һум тәшкил итә // Йәмғиәт | новости башинформ.рф\n14:05, 25 июня 2019 Йәмғиәт\nБашҡортостанда I төркөм инвалид баланың ата-әсәһенә түләү күләме 11,5 мең һум тәшкил итә Фото: «Башинформ» мәғлүмәт агентлығы\n1 июлдән Рәсәй Федерацияһы президенты указына ярашлы инвалид баланың йәки бала саҡтан I төркөм инвалидтың ата-әсәһенә (уллыҡҡа-ҡыҙлыҡҡа алыусыға) йә иһә опекунына (попечителгә) айлыҡ түләүҙең суммаһы ҡул ҡуйылған документҡа ярашлы 5500 һумдан 10 000 һумға тиклем арттырыла.\nҒариза бирергә кәрәкмәй, тип белдерҙеләр Рәсәй Пенсия фондының республика бүлексәһендә. Республикала ошо түләүҙе 11 806 ата-әсә һәм опекун алырға тейеш. Төбәктә уның суммаһы 11 500 һум була.\nАҡса бер эшләмәгән хеҙмәткә һәләтле ата-әсәгә (уллыҡҡа-ҡыҙлыҡҡа алыусыға) йәки опекунға (попечителгә) бөтә тәрбиәләү осорона тәғәйенләнә. Тәрбиәләү осоро страховка стажына индерелә һәм йыл һайын 1,8 пенсия балы өҫтәлә. Был эшләмәгән кешегә страховка пенсияһын алыу өсөн үҙенең пенсия хоҡуҡтарын формалаштырырға мөмкинлек бирә.\nИнвалид бала йәки бала саҡтан I төркөм инвалид тәрбиәләгән башҡа кешеләргә лә айлыҡ түләү билдәләнергә мөмкин. Был осраҡта түләүҙең күләме 1 380 һум була.\nТеги: түләүҙәр, инвалид балалар


Башҡортостан Президенты: «Республикалағы демографик хәл – айырыуса иғтибар үҙәгендә» // Йәмғиәт | новости башинформ.рф\nБашҡортостан Президенты: «Республикалағы демографик хәл – айырыуса иғтибар үҙәгендә»\n10:54, 12 ноября 2012 Йәмғиәт\n— Демографик күрһәткестәр – статистика һандары ғына түгел, ә дәүләт сәйәсәтенең һәм илдәге йәшәү сифатының мөһим индикаторы ла, — тип белдерҙе Башҡортостан Президенты Рөстәм Хәмитов республикала һаулыҡ һаҡлау буйынса төбәк Советының пленар ултырышында. – Дәүләт халыҡ иҫәбен арттырыу яҡлы: Рәсәй кеүек ил өсөн 140 миллион кеше – ул әҙ һан. Башҡортостанда бер квадрат километр майҙанға ни бары 28 кеше тура килә, был да бик әҙ.\nДемографик хәлгә йоғонто яһаған төп факторҙар араһынан Рөстәм Хәмитов тыуымды, үлем кимәлен һәм миграцияны атаны. Уның фекеренсә, демографик процестарға етди анализ яһау зарур.\n2008 йылдан башлап Башҡортостанда тыуым 7,5 процентҡа артҡан. Үлем кимәле 4,5 процентҡа кәмегән.\nӘммә бөгөн хәл ыңғай булыуға ҡарамаҫтан, республикала тыуымдың кәмеүе көтөлә. Бының төп сәбәптәренең береһе торлаҡ һәм лайыҡлы эш хаҡы түләнгән эш булмауында.\n— Ғаиләләрҙә икенсе, өсөнсө бала тыуһын өсөн, республикала бала баҡсалары төҙөлә, уңайлы социаль мөхит булдырыла, — тип аңлатты Рөстәм Хәмитов. – Әммә беҙҙең тырышлыҡтарға тиң яуап юҡ әле. Ғаиләләрҙең социаль яҡлаулы булыуын арттырыу йәһәтенән дә әүҙем эшләйбеҙ. Бөгөн Башҡортостанда 170 меңдән ашыу ғаилә 20 төр ярҙам ала. Былтыр был маҡсаттарға республика бюджетынан 2 миллиард һум аҡса бүленде. Әммә был да тыуымды арттырыуға булышлыҡ итә алмай.\nДемографик хәлде үҙгәртеү буйынса икенсе төп күрһәткес булараҡ Президент үлем кимәлен атаны. Уның һүҙҙәренсә, 2008 йылдан алып үлем кимәле 4,5 процентҡа кәмегән. Ғүмер оҙонлоғо 68 йәштән 70-кә тиклем артҡан. Эскелек, наркомания, һыуҙа һәм юл фажиғәләрендә, производстволарҙа кешеләрҙең һәләк булыуы был күрһәткестәргә кире йоғонто яһай.\n— Күрелгән сараларҙың ни тиклем һөҙөмтәле булыуына анализ яһау зарур, — тине Рөстәм Хәмитов. – Минеңсә, был йүнәлештә башҡараһы эштәр байтаҡ. Әгәр ҙә тыуымды арттырыу буйынса хәлде үҙгәртеүе үтә ауыр булһа, үлем кимәлен түбәнәйтеү йәһәтенән беҙ эшләй алабыҙ.\nТөрлө сәбәптәр айҡанлы Башҡортостанда урындағы халыҡтың ситкә китеүе лә күҙәтелә. Үткән туғыҙ ай эсендә 31 мең кеше республианан башҡа төбәктәргә киткән, 28 мең кеше килгән. Шуға күрә Президент халыҡты төбәккә ылыҡтырыу бурысын ҡуйҙы.\nТеги: башҡортостан президенты,демография


Материалы за 03.01.2009 » Архив газеты "Йәшлек"\nБашҡортостан республикаһында байрам көндәре Яңылыҡтар, Иғтибар, Башҡортостан\n1 – 10 ғинуар – Яңы йыл байрамы.\n7 ғинуар – Ғайса бәйғәмбәрҙең тыуған көнө – Мәүлит (Раштыуа) байрамы.\n8 Март – Халыҡ-ара ҡатын-ҡыҙҙар көнө.\n1 Май – Яҙ һәм Хеҙмәт байрамы.\n9 Май – Бөйөк Ватан һуғышында Еңеү көнө.\n12 июнь – Рәсәй Федерацияһының Дәүләт суверенитеты тураһында декларация ҡабул итеү көнө.\n11 октябрь – Республика көнө. Башҡортостан Республикаһының Дәүләт суверенитеты тураһында декларация ҡабул итеү көнө.\n20 сентябрь – Ураҙа ғәйете.\nҺай ҡыҙҙары, ҡыҙҙары, Балҡып тора йөҙҙәре! "Йәшлек" гүзәле, Конкурстар\nҺылыуҙарҙан-һылыу, сибәрҙәрҙән-сибәр ҡыҙҙар ҡайҙа, тиһегеҙме? Урал тауҙары ҡосағында урынлашҡан Башҡортостан тигән гүзәл төбәктә генә донъяға килә һәм буй еткерә улар. Эйе, эйе, тик беҙ генә үҙебеҙҙең башҡорт ҡыҙҙарына ғына хас булған гүзәл заттарыбыҙ менән тирә-яҡта дан тотабыҙ һәм, әлбиттә, улар менән сикһеҙ һоҡланабыҙ. Илебеҙҙең аҫыл ҡыҙҙары кеүек гүзәлдәр башҡа бер илдә лә юҡ ул.\nЙыл да үткәрелеп, хәҙер иһә баҫмабыҙҙың матур бер йолаһына әйләнеп киткән «Йәшлек» гүзәле» конкурсында танышырға мөмкин халҡыбыҙҙың матур ҡыҙҙары менән. Быйылғы «Йәшлек» гүзәле – 2008» конкурсында ла республикабыҙҙың төрлө төбәктәре һылыуҙары ҡатнашты. Йылдағыса, конкурсҡа хаттар айырыуса республикабыҙҙың көньяҡ райондарынан бик күп килде.\nҠотлайбыҙ! Яңылыҡтар » Иғтибар\nЕйәнсура районының Иҫәнғол ауылында йәшәүсе ҡәҙерлебеҙ Дамира Янсура ҡыҙы НАЗАРОВАНЫ тыуған көнө һәм Яңы йыл менән ихлас күңелдән ҡотлайбыҙ.\nНыҡлы сәләмәтлек, ҡыуаныс-шатлыҡтар, бәхет, гел һөйөнөп йәшәүеңде теләйбеҙ.\nҠышҡы һалҡындарҙы иретерлек\nЙылылыҡ бар һинең яныңда.\nМоңһоу күңелдәр ҙә моңға күмелә,\nБулһаҡ бергә һинең яныңда.\nҠотлау менән – һеңлең-кейәүең, улың-киленең, ҡыҙҙарың.\n«Йәшлек» гәзитенең 2008 йылғы лауреаттары Яңылыҡтар, Конкурстар\nЙөҙ һум аҡсаң булғансы, йөҙ дуҫың булһын, ти тапҡыр телле халҡыбыҙ. Дуҫтарһыҙ донъя – йәмһеҙ, тип тә өҫтәй. Ысынлап та, ғаиләләме ул, эштәме, арҡа терәр тоғро дуҫтарың булмаһа, ниҙер ҡыйратыуың икеле. Шөкөр, был йәһәттән «Йәшлек» гәзите редакцияһы коллективы ысын күңелдән һөйөнә ала: телефон аша шылтыратып та, беҙгә килеп тә, хат аша ла ихлас теләк-тәҡдимдәрен еткереп торған дуҫтарыбыҙ бихисап. Уларҙың иң әүҙемдәре – йыл буйына береһенән-береһе ҡыҙыҡлы мәҡәләләр ебәреп, редакция менән тығыҙ бәйләнеш булдырған штаттан тыш авторҙарыбыҙ. Ниһайәт, дуҫтарыбыҙ һәм профессиональ журналистар араһынан «иң-иң»дәрҙе билдәләп, рәхмәт белдерер мәл етте.\nӘсәлек капиталын бөгөндән файҙаланырға мөмкин Башҡортостан » Милли проекттар\n2009 йылдың 1 ғинуарынан «Балалары булған ғаиләләргә өҫтәмә дәүләт ярҙамы саралары тураһында» Федераль законға өҫтәмәләр индереү тураһында» федераль закон үҙ көсөнә инә.\nБыл закон буйынса әсәлек капиталы алырға хоҡуғы булған ғаиләләр тарафынан 2010 йылдың 31 декабренә тиклем алынған төп бурысты һәм проценттарын, шул иҫәптән ғаиләләге икенсе һәм унан һуң тыуған балаға өс йәш тулғанын көтмәйенсә ипотека кредиттарын түләү мөмкинлеге ҡаралған.\nБының өсөн сертификат алған әсәләр йәшәгән урыны буйынса Рәсәй Пенсия фонды идаралығына ғариза менән мөрәжәғәт итергә тейеш.


Шуҡ малай шәбәйә башланы | ГТРК «Башкортостан» — Новости Уфы и РБ\n12 ҡаттан ҡолап төшөп тере ҡалған бала һауығыуға табан бара, тип хәбәр итә табиптар. 5 йәшлек шуҡ малай менән булған хәл бөтә илде тетрәндерҙе. Малай әле реабилитация курстары үтә. Ысынлап та, тиҙҙән был ҡыйыу малай велосипедына ла ултырыр, йүгереп тә китер. Әммә бер-ике ай көтөргө кәрәк булыр, ти табиптар. Хәҙер инде балаһынан бер аҙым да ситкә китмәгән әсәһе, баланың йөҙөн күрһәтмәүҙе һораны. Ҡатмарлы осор кисерә ғаилә, әлегәсә һаҡлаған даланды өркөтөп ҡуйыуҙан ҡурҡа. Дауахана койкаһы альбом, китаптар, сағыу ҡәләмдәр менән тулған. Ә ҡулында һуҙыла торған резинка уйынсыҡтары. Малай кешегә ҡул көсөн арттырыу өсөн бик файҙалы, ти дауалаусы табип. Ҡушҡандарҙы ла теүәл, аңлап үтәй ул. 5 йәшлек шуҡ малай менән булған хәл ғаиләне генә түгел бөтә илде тетрәндерҙе. 22 март төнөндә Өфөлә күп фатирлы йорттоң 12-се ҡатынан малай осоп төшә. Видеокүҙәтеү камераһы яҙмаһынана аңлауыбыҙса уны үтеп барыусы егет күреп ҡала. Бала тере ҡала, әммә көскә хәрәкәтләнә. Бәхеткә күрә көрткә төшкән, ти табиптар.17-се балалар клиник дауаханаһына килтергәс тә ауыр йәрәхәттәр диагностикалана. Малайҙың янбаш умыртҡалары һынған, үпкәһе ныҡ йәрәхәтләнгән, мейеһе зыян күргән була. Шунда уҡ өс операция эшләйҙәр. Бығаса бер ваҡытта ла тәҙрәгә менмәй , ҡолап төшөү ҡурҡынысын да аңлай ине, ти әсәй кеше. Шуға ла бер нисә минутҡа бер үҙен ҡалдырып китеү фажиғә алып килер тип уйламай.Көндәр йылыныу менән асыҡ тәҙрәләр осоро башлана. Табиптар ата-әсәләрҙе уяу булырға саҡыра. Балаларығыҙҙың хәүефһеҙлеген үҙегеҙ хәстәрләгеҙ, фажиғагә юл ҡуймағыҙ, ти.Ә был бала өсөн иң ҡурҡынысы артта ҡалды. Бейеүсе, футбол уйнарға яратыусы малай әлегә ошо махсус ҡоролмалар менән, горизонталь хәлдә генә көс йыйырға мәжбүр. Ә 6 йәшен ул мотлаҡ өйҙә ғаиләһе менән ҡаршы аласаҡ.


Рөстәм Хәмитов һәм факелсы Юрий Акшенцов Өфөлә Паралимпия утын яндырҙылар // Спорт | новости башинформ.рф\nРөстәм Хәмитов һәм факелсы Юрий Акшенцов Өфөлә Паралимпия утын яндырҙылар\n17:21, 3 марта 2014 Спорт\nБашҡортостандың баш ҡалаһында Рәсәй тарихында тәүге тапҡыр «Сочи 2014» Паралимпия уты Эстафетаһы этаптарының береһе уҙҙы. Өфө был эстафетала Волга буйы федераль округынан сығыш яһаны.\nПаралимпия Утын ҡабыҙыу Мәжит Ғафури исемендәге Башҡорт дәүләт академия драма театры алдындағы майҙанда үтте.\nБында башҡорт риүәйәттәре буйынса театрлаштырылған тамаша ойошторолдо.\nФакелсылар Башҡорт дәүләт медицина университеты, Ленин исемендәге сквер, «Буревестник» бассейны, Маяковский исемендәге сквер, Өфө дәүләт сәнғәт академияһы, Башҡортостан Республикаһының Милли музейы, Археология һәм этнография музейы, «Динамо» стадионы маршруты буйынса йүгерҙе.\nБайрамдың финалы Салауат Юлаев исемендәге майҙанда йәйелде.\nТөп ҡабыҙыу алдынан бында халыҡты ҡаланың бейеү-йыр коллективтары үҙҙәренең ижады менән ҡыуандырҙы.\nҺуңғы факел йөрөтөүсе – Рәсәй, Европа һәм донъя чемпионаттарында ҡатнашыусы һәм уларҙа призлы урындар яулаусы – Юрий Акшенцов. Тап уға республика Президенты Рөстәм Хәмитов менән бергә Ҡалала Төп утты ҡабыҙыу хөрмәте тейҙе.\n— Ҡәҙерле дуҫтар! Бына яңы ғына Сочиҙа Олимпиада тамамланды. Һәм хәҙер эстафетаны Паралимпия уйындары эләктереп ала, — тине Рөстәм Хәмитов. — Беҙҙең төбәк, беҙҙең республика, беҙҙең Өфө үҙенең иҫ киткес спортсылары менән дан ҡаҙана. Олимпиадала алтын миҙалдар бар! Паралимпия уйындарында ла миҙалдар булыр тип уйлайым – беҙҙең йыйылма көслө! Беҙҙә иҫ киткес спортсылар, атаҡлы кешеләр. Мин һеҙҙе Паралимпия Уты үҙебеҙҙә Өфөлә булыуы менән ҡотлайым. Паралимпия уйындарында Рәсәй Федерацияһының спортсылары нисек сығыш яһаясағына көйөп-янасаҡ барыһын да ҡотлайым. Спортсыларыбыҙға ҙур рәхмәт һүҙҙәрен еткерәһебеҙ килә – улар көслө кешеләр! Тағы өҫтәп шуны әйтәһе килә, беҙ үҙебеҙҙең энергиябыҙҙы һәм еңеү теләген уларға бирәсәкбеҙ! Бөтәһенә ла ҙур рәхмәт, барыһын да байрам менән! Ура! — тип йомғаҡланы республика башлығы.\nТәбрикләү һүҙҙәре менән Юрий Акшенцов сығыш яһаны, байрам ҡунаҡтарын тарихи ваҡиға менән ҡотланы һәм Сочи-2014 паралимпсыларына уңыштар теләне.\nБилдәләп үтергә кәрәк, Эстафетаның бишенсе көнөнә, 5 мартта, уникаль церемония – Сочи ҡалаһының үҙәк майҙанында барлыҡ төбәктәрҙең Паралимпия уттарын «берләштереү» тантанаһы үтәсәк. Эстафета 7 мартта «Фишт» стадионында XI Ҡышҡы Паралимпия уйындарын Асыу менән тамамланасаҡ.\nТеги: паралимпия уты-2014 эстафетаһы


Республиканың йәш ғалимдары АҠШ-ҡа стажировкаға бара\n31 Октябрь 2011, 11:30\nБашҡортостандың йәш ғалимдары АҠШ-та стажировка үтәсәк. Улар өсөн Өфөлә «АҠШ-тың закондар сығарыу һәм башҡарма власть органдарында стажировка» LFP программаһының презентацияһы үткәреләсәк. Был хаҡта «Башинформ» агентлығына Рәсәй йәш ғалимдар союзының Башҡортостан төбәк бүлексәһе рәйесе Айрат Назыров хәбәр итте.\nLFP программаһы Рәсәйҙең йәш белгестәренә Америка ҡушма штаттарының закондар сығарыу һәм башҡарма власть органдарында, шулай уҡ Американың башҡа ойошма һәм ассоциацияларында эшләп алыу мөмкинлеген бирә. АҠШ-та стажировка үткәндән һуң, программала ҡатнашыусылар Вашингтонда конференцияла ҡатнашасаҡ. Шул уҡ ваҡытта LFP Америка белгестәренә яуап визиты менән Рәсәйгә килергә мөмкинлек бирә.\nLFP программаһы тулыһынса АҠШ-тың Дәүләт департаменты менән финанслана. Америка ҡатнашыусыларҙың йәшәү урынынан алып стажировка үтеү урынына тиклем юл хаҡын түләй, Америка визаһы, ҡабул итеүсе ғаиләлә йәшәү, стипендия, медицина страховкаһы, киләһе семинарҙарҙа ҡатнашыу мөмкинлеге менән тәьмин итә.\nПрограмманың төп маҡсаты – Рәсәй белгестәренең АҠШ-та дәүләт сәйәсәтенең формалашыуы менән танышыу һәм ике ил араһында партнерлыҡ мөнәсәбәттәр булдырыу.\nПрограмманың презентацияһы 1 ноябрҙә Башҡортостан Республикаһының Йәштәр сәйәсәте һәм спорт министрлығында үтәсәк. Программала ҡатнашыуға республиканың 25-35 йәштәге закондар сығарыу һәм башҡарма власть органдары хеҙмәткәрҙәре, йәмәғәт һәм коммерцияға ҡарамаған ойошмалары вәкилдәре, студенттар һәм йәш ғалимдар саҡырыла. Тулыраҡ мәғлүмәт менән Рәсәй йәш ғалимдар союзының Башҡортостан төбәк бүлексәһе сайтында (http://bash.rosmu.ru/activity/announces/504.html) танышырға була.


Рөстәм Хәмитов: «Берҙәм власть үҙәге һәр ваҡыт ышаныслыраҡ» // Сәйәсәт | новости башинформ.рф\nРөстәм Хәмитов: «Берҙәм власть үҙәге һәр ваҡыт ышаныслыраҡ»\n15:00, 23 марта 2011 Сәйәсәт\nБер нисә аҙна элек Иҫәп палатаһы төбәктең әүәлге башлығы Мортаза Рәхимов етәкселек иткән осорҙа Башҡортостанда бюджет средстволарының тотонолоуын тикшереү йомғаҡтарын иғлан итте. 22,653 миллиард һум аҡсаның тейешенсә тотонолмауы асыҡланды, был республика бюджетының яҡынса 20 процентын тәшкил итә. Уның артынса Рәхимовҡа Башҡортостан яғыулыҡ-энергетика комплексы предприятиеларын хосусилаштырыуға ҡағылған ҡараңғы хәлде лә иҫкә төшөрә башланылар. Республика бер йылға яҡын яңы власта йәшәй, әммә матбуғатта күренгән мәғлүмәттәргә ҡарағанда, әүәлге етәкселек төбәк эштәренә ныҡышмалы ҡыҫыла. Төбәктә ысынбарлыҡта ниндәй ваҡиғалар барыуы, яңы власть менән Мортаза Рәхимов араһында мөнәсәбәттәрҙең ниндәй булыуы, хосусилаштырылған яғыулыҡ-энергетика комплексы менән республика Президентының нимә эшләйәсәге һәм Иҫәп палатаһы тикшереүе йомғаҡтарынан нимәләр көтөү хаҡында Башҡортостан Республикаһы Президенты Рөстәм Хәмитов РБК daily гәзитенә һөйләне.\n— Рөстәм Зәки улы, бер ай элек Президент Өфөлә Дәүләт Советы Президиумының милләт-ара татыулыҡты нығытыу буйынса саралар тураһындағы ултырышын үткәрҙе. Был ултырыштың республикала үткәрелеүе осраҡлы түгел. Һеҙгә тиклемге кешенең төбәккә идара итеүе осоронда этник-ара конфликттар тураһында хәүефле яңылыҡтар йыш килә ине. Һеҙҙеңсә, хәҙер хәлдәр нисек?\n— Хәл тыныс, тотороҡло. Бер йыл элекке менән сағыштырғанда, әлбиттә, бөгөн күпкә тынысыраҡ. Был кешеләрҙең һәр төрлө ҡырҡа тайпылыштарһыҙ уйланылған сәйәсәт үткәрергә тырышыуыбыҙҙы күреүе менән бәйле. Бөгөн эш хаҡын арттырыу, кешеләрҙе торлаҡ менән тәьмин итеү, эш биреү йәһәтенән ҡатмарлы йөкләмәләрҙе үҙ иңебеҙгә алыуыбыҙҙы кешеләр аңлай. Ә бындай эшмәкәрлек республикала татыулыҡты ла, инвесторҙар йәлеп итеү өсөн тыныслыҡты ла талап итә. Иҡтисад менән шөғөлләнергә кәрәклекте барыһы ла аңлай. Шуға күрә бөгөн республика өсөн ниндәй ҙә булһа формала милләт-ара мөнәсәбәттәрҙең киҫкенләшеүе проблемаһы юҡ тиерлек.\n— 2009 йылда Башҡортостан яғыулыҡ-энергетика комплексы активтарын һатыу буйынса килешеү төҙөлгән. Хәҙер төбәк бюджетын тулыландырыу һәм ошоға бәйле иҡтисади йөкләмәләрҙе үтәү ни тиклем ҡыйын?\n— Беләһегеҙме, республиканың төп активтарын һатыу иҡтисади хәлде насарайтты, тип әйтә алмайым. Юҡ. “Башнефть” тә, “Газпром нефтехим Салауат” та, “Урал тау-металлургия компанияһы” ла республика территорияһында ярайһы уҡ тотороҡло эшләй, һалым түләүҙәре тулыһынса индерелә. Ғөмүмән, был өс йыл элек тә шулай булған, хәлдең ниндәйҙер кимәлдә үҙгәреүе күҙәтелмәй. Улай ғына ла түгел, беҙ Салауат предприятиелары базаһында Рәсәй газ химияһы кластерын ойоштороуҙы күҙаллайбыҙ. Әле беҙ этиленды өҫтәмә етештереү һәм ҡеүәттәрҙе арттырыу өсөн Салауатты сеймал менән тәьмин итеү мәсьәләләрен тикшерәбеҙ. Бынан тыш, эре тоннажлы химиянан ахырғы продукция сығарыу буйынса предприятиелар төҙөү күҙаллана. “Башнефть” шулай уҡ Яңы Өфө нефть эшкәртеү заводында һәм Өфө нефть эшкәртеү заводында ҡеүәттәрен модернизациялауға әүҙем тотондо. Дөйөм алғанда, быйыл ғәмәлдәге ҡорамалдарҙы реконструкциялауға 15 миллиард һумға тиклем аҡса бүленәсәк. “Урал тау-металлургия компанияһы” яңы “Юбилей” ятҡылығы менән шахтаһын үҙләштереү буйынса ҙур эш алып бара. Ҡыҫҡаһы, бөтә инвесторҙар һәм предприятиелар әүҙем эшләй. Зарланырға сәбәп юҡ.\n— Республиканың әүәлге етәкселеге менән мөнәсәбәттәр тураһында һорау бирергә теләйем. Мортаза Рәхимов Башҡортостанда етәксе вазифаһын биләүен дауам итә – ул Башҡортостан яғыулыҡ-энергетика комплексын хосусилаштырыу аҡсаһы тупланған хәйриә фондына етәкселек итә. Был – республикалағы эре финанс институты. Уның менән үҙ-ара ниндәй мөнәсәбәттәһегеҙ?\n— Беләһегеҙме, һәр кемдең үҙ яҙмышы, үҙ бурысы. Мин, Президент булараҡ, республика, Башҡортостандағы хәлдәр өсөн яуап тотам. Рәхимов бөгөн пенсияла. Ул ысынлап та ошо фондҡа эйә, ниндәй ҙә булһа эштәрҙе финансларға тырыша. Әммә беҙҙә бюджет ойошмалары менән аҡсаны улар тик республика бюджетынан ғына ала тигән килешеү бар. Аҡсаны фондтан алыу тураһында һүҙ бара икән, был мотлаҡ тәртиптә минең менән яраштырылырға тейеш. Бигерәк тә ҙур аҡса хаҡында һүҙ барһа. Беҙ хәлде контролдә тотабыҙ. Беҙ барыһын да аңлайбыҙ, бөтәһен дә беләбеҙ. Был минең эшемде бүлдермәй.\n— Фонд идараһына үҙ кешеләрегеҙҙе индерергә йыйынаһығыҙмы?\n— Юҡ, бындай аралашыу формаһы (Рәхимов менән – РБК daily) барып сыҡманы. Шуға күрә хәҙер беҙ был фондҡа үҙ вәкилдәребеҙҙе тәҡдим итмәйәсәкбеҙ. Беҙҙе, республика Хөкүмәтен, был аҡса ғәмәлдә ҡыҙыҡһындырмай. Беҙ – үҙ тормошобоҙ, ә фонд үҙ тормошо менән йәшәй.\n— Һорау һеҙҙең компетенцияғыҙға инмәй, шулай ҙа был темаға мөнәсәбәтегеҙҙе белергә теләйем. Әле Иҫәп палатаһы Мортаза Рәхимов идараһы осорондағы эре коррупцион етешһеҙлектәрҙе асты. Тикшереү барышында контроль ведомствоһының Башҡортостан яғыулыҡ-энергетика комплексы предприятиеларын хосусилаштырыуға ла һорауҙары күп булыуы асыҡланды. Һеҙҙеңсә, тикшереү йомғаҡтары буйынса Рәхимов өсөн юридик эҙемтәләрҙең булыуы мөмкинме?\n— Иҫәп палатаһы предприятиеларҙы хосусилаштырыу менән бәйле хәлде өйрәнмәне. Ул беҙгә күрһәтмә бирҙе һәм бюджет аҡсаһына объекттар төҙөүгә, конкурс процедуралары үткәрмәйенсә, хатта проект-смета документацияһы булмаған көйө төҙөлөштәр алып барыуға ҡағылышлы һуңғы ике йылда булмаған тәртипте урынлаштырыуҙы талап итте…\n— Шундай хәл дә булдымы?\n— Эйе, булды. Әле беҙ бындай практиканан китәбеҙ. Бөгөн беҙҙә бөтөнләй икенсе ҡараштар. Беҙ ошо мәсьәләләрҙә асыҡ һәм аныҡ позиция булдырҙыҡ. Беҙ әүәлге хаталарҙы төҙәтергә тейешбеҙ. Был – ҙур һәм бик үк күңелле булмаған эш, әммә уны башҡарырға кәрәк. Юғиһә тиҫтәләрсә, хатта йөҙҙәрсә төҙөлөп бөтмәгән, яртылаш төҙөлгән һәм башланғыс стадияла булған объекттар юҡҡа сығасаҡ. Уларҙы әле хоҡуҡи киңлеккә ҡайтарырға кәрәк.\n— Аңлауымса, был процесс власты коррупцион схемалар менән бәйле булған чиновниктарҙан “таҙартыуға” ҡағыла.\n— Был процесс иң элек төҙөлөштө башлар алдынан процедураларҙы формалләштереүгә бәйле. Кадрҙарҙы алмаштырыуға килгәндә, был тәбиғи процесс, һәм ул, әлбиттә, дауам итәсәк, тип әйтергә теләйем. Бер үк ваҡытта шуны белдерәм: бер кемде лә урамға сығарып ебәрмәйбеҙ: властан, власть структураларынан киткәндәрҙең барыһы ла педагогик, ғилми, етештереү өлкәләрендә эш таба.\n— Был йәһәттән әлегә тиклем Премьер-министр тураһындағы мәсьәләне хәл итмәнегеҙме? Ике бурысты үтәүҙе дауам итәһегеҙме?\n— Әүәлгесә был һорауға ярайһы уҡ тыныс ҡарайым. Бөгөн республика элитаһы ла берҙәм власть үҙәгенең һәр саҡ ышаныслыраҡ, ҡарарҙар ҡабул итеү күҙлегенән һәр саҡ компетентлыраҡ булыуын аңлай. Республикала премьер кәрәк тип һүҙ һөйләүҙәр юҡҡа сыҡты тиерлек. Әлбиттә, Премьер-министр буласаҡ. Ваҡыты еткәс.\n— Дәүләт Советы Президиумының Саяно-Шушенский ГЭС-ында электр энергетикаһы мәсьәләләренә арналған һуңғы ултырышында Рәсәй Президенты төбәк властарына электр энергияһына тарифтарҙы тикшерергә һәм уларҙың халыҡ өсөн үҫешен тотҡарларға ҡушҡайны. Республикала электрға хаҡ буйынса хәл ни дәрәжәлә етди?\n— Республикала хәл ябай түгел. Был “Башкирэнерго”ның оҙаҡ йылдар үҙ аллы булыуына һәм “Рәсәйҙең берҙәм энергетика селтәрҙәре” Рәсәй акционерҙар йәмғиәте структураһына инмәүенә бәйле. Быйыл 1 ғинуарҙан баҙарҙа барлыҡҡа килгән хаҡтар ғына ғәмәлдә булырға тейешлеге хаҡында закон көсөнә ингәс, “Башкирэнерго” күмәртә баҙарына продукцияһын һата башланы, республика, әлбиттә, электр энергияһына хаҡтың ҡырҡа артыуы менән осрашты. Халыҡ өсөн хаҡтар – 10 процентҡа, эре предприятиелар өсөн – 30-35, ә уртаса һәм бәләкәй предприятиелар өсөн 35-40 процентҡа артты. Хаҡтарҙың бындай үҫеше арҡаһында бюджеттың өҫтәмә сығымдары 2 миллиард һумға етеүе ихтимал. Беҙҙә бюджетҡа бындай аҡса һалынмаған, шуға күрә беҙ ауыр хәлдә ҡалдыҡ.\nӘле Энергетика министрлығы менән хәлде тикшерәбеҙ. Министрлыҡ беҙгә ярҙам итергә ниәтләй, варианттар эҙләйбеҙ. Моғайын, күмәртә баҙарына ҡапыл түгел, ә ике-өс йыл дауамында күсеүебеҙ тураһындағы вариант ҡабул ителер. 16 мартта беҙҙәге хәл Рәсәй Хөкүмәтендә ҡаралды. Яҡын көндәрҙә ҡарар сығарыласаҡ, тарифтар түбәнәйтеләсәк. Минеңсә, был йәһәттән, “Башкирэнерго” беҙгә булышлыҡ итергә тейеш, сөнки оҙаҡ ваҡыт предприятие монополист сифатында эшләне һәм ҙур килем алды, хатта саманан тыш. Шулай итеп, хәлде әле бөтә йүнәлештәрҙә ҡарайбыҙ.\n— 14 мартта Дмитрий Медведев генераль прокурорға Интернеттағы законһыҙ уйын йорттарына ҡағылышлы бөтә сигналдарҙы тикшереү тураһында күрһәтмә бирҙе. Башҡортостанда бындай проблема бармы?\n— Бар бындай проблема. Мин уға былтыр сентябрҙә үк иғтибар иттем, республика Эске эштәр министрлығына клубтарҙы ябырға тигән ҡәтғи күрһәтмә бирҙем. Интернетта халыҡтан килгән хаттарҙа кәрт уйнау клубтары тигән исем аҫтына йәшеренеп, уйын йорттарының асылыуы хаҡында күпләп белдерелә. Ҡыҙғанысҡа ҡаршы, урындағы власть кимәлендә лә, хоҡуҡ һаҡлау органдары кимәлендә лә һүлпән реакция күрәбеҙ. Ҡайһы саҡта милицияның район бүлектәренән, хакимиәттәрҙән бер нисә аҙымда ошондай уйын йорттары эшләй. Был бер нәмә хаҡында ғына һөйләй: проблема комплекслыға әүерелгән, киң ҡолас алған һәм, ҡыҙғанысҡа ҡаршы, ҡайһы бер осраҡтарҙа хоҡуҡ һаҡлау органдарының, ҡала һәм район хакимиәттәренең намыҫһыҙ хеҙмәткәрҙәре артына йәшеренгән. Проблема ябай түгел, уның хаҡында беләбеҙ, эшләйбеҙ, клубтарҙы асылғанға ҡарағанда күберәк ябабыҙ, әммә еңел аҡса көҫәү күптәрҙе – ошо ялған бизнесмендарҙың да, хоҡуҡ һаҡлаусыларҙың да, хатта власть структуралары вәкилдәренең дә аңын томалай…\n— Был йәһәттән ҡатыраҡ яза биреү тәҡдиме бар…\n— Мин уны ике ҡуллап хуплайым. Сөнки ошо уйын салондарының кешеләр менән ҡылған ғәмәлдәрен енәйәттән башҡа бер нимә тип тә атап булмай.\n— Хоҡуҡ һаҡлау системаһы хаҡында һүҙ башлағас, милицияның полицияға күсеүе Башҡортостанда ниндәй ҙә булһа сағылыш табамы?\n— Юҡ, тапмай. Беҙ көндәлек режимда был теманы республика эске эштәр министры менән тикшерәбеҙ һәм күсеү осоронда хоҡуҡ һаҡлау системаһының һүлпәнәйеүенә юл ҡуйырға ярамағанлығын аңлайбыҙ. Бөгөн кире эҙемтәләрҙе күрмәйбеҙ. Республика Президенты эргәһендә ултырыштар һәм кәңәшмәләр үткәргәндә ошо теманы тикшерәбеҙ һәм, республика Эске эштәр министрлығы бик тотороҡло эшләй, тип әйтергә теләйем.\n— Әле Кремль граждандарҙы эш менән тәьмин итеү проблемаһына айырыуса ҙур иғтибар бирә. Президент тарафынан башланған модернизация быға этәргес булып тора. Башҡортостан Республикаһында эшһеҙлек менән бәйле хәл ниндәй?\n— Республикала эшһеҙлеккә бәйле хәл шәптән түгел. МОТ баһалауынса, эшһеҙлек кимәле 8,5-9 процент самаһы. Хеҙмәт биржаһында 40 меңгә яҡын кеше рәсми теркәлгән. Был – күп. Беҙҙә 100 меңгә яҡын кеше вахта ысулы менән Себерҙә нефть-газ промыслаларында эшләй. Ауыл ерендә хәл айырыуса ҡатмарлы. Унда эш етмәй, бөгөн халыҡтың был проблемаға бәйле ҡәнәғәтһеҙлек кимәле юғары. Беҙ быны аңлайбыҙ. Күптән түгел, Ҡоролтайға (республика Дәүләт Йыйылышы. – РБК daily). мөрәжәғәт итеп, ошо темаға ентеклерәк туҡталдым һәм кешеләрҙе эш менән тәьмин итеү өсөн бәләкәй бизнесты үҫтереү менән әүҙемерәк шөғөлләнеүҙе талап иттем. Проблема ябай түгел. Шул уҡ ваҡытта унан эҙмә-эҙлекле сығыу юлын беләбеҙ.\n— Халыҡтың ҡәнәғәтһеҙлегенә ҡағылышлы. 13 мартта илдә төбәк һайлауҙары үтте. Эксперттар протест кәйефенең артыуын билдәләй. Атап әйткәндә, был “Берҙәм Рәсәй” һөҙөмтәһендә сағылды. Башҡортостанда протест әүҙемлегенә бәйле хәл нисек?\n— Вазифаға ингәндән һуң халыҡ араһында протест кәйефенең булыуын күрҙем һәм был күп йәһәттән власть менән халыҡ араһындағы өҙөклөккә бәйле, тигән һығымтаға килдем. Ҡоролтай депутаттарына Мөрәжәғәтнамәлә, власть кешеләр өсөн эшләргә, кешеләр сәйәсәттә әүҙем ҡатнашырға тейеш, республикала тыныс тормошто һаҡлап ҡалырға теләйбеҙ икән, халыҡтың ышанысын кире ҡайтарырға кәрәк, тип билдәләнем. Бөгөн беҙ бындай эште әүҙемләштерәбеҙ, шәхсән үҙем власта йәки уның эргәһендә ултырған бер төркөм эшмәкәрҙәрҙең байығыуына түгел, ә кешеләрҙең тормошон яҡшыртыуға йүнәлтелгән асыҡ сәйәсәт үткәрәм.\n13 мартта үткән һайлауҙар кешеләрҙең ышанысына эйә булыуыбыҙҙы күрһәтте. Һайлау ойошҡан кимәлдә үтте, ҡатнашыусылар һаны бик юғары булды. “Берҙәм Рәсәй”ҙән депутаттар тауыштарҙың күпселеген алды – 80-85 процент. Мин быны кешеләрҙең беҙҙең яңы власҡа ышанысы тип баһалайым. Мин һәр ерҙә, беҙ – ғәҙел власть, беҙ – коррупцияға бирелмәгән власть, беҙ – яуаплы власть, тип әйтәм. Беҙ кешеләр өсөн эшләүселәр. Беҙҙә бер ниндәй шарттарҙа ла мутлашыуҙар, урлашыуҙар, дәүләт активтарын арзан хаҡҡа һатыуҙар булмаясаҡ. Беҙ кешеләрҙең тормошон яҡшыртыуға йүнәлеш тотабыҙ.\n— Асыҡлыҡҡа ҡағылышлы: минеңсә, Һеҙ “Йәнле журнал”да ла үҙегеҙ яҙаһығыҙ?\n— Эйе, был кешеләр менән аралашыуым элементтарының береһе. Көн һайын үҙемдең блогерҙарым менән хатлашам. Уларҙың бик күп тәҡдимдәре тормошҡа ашты. Ике блогер миндә эшләй: береһе Эшҡыуарлыҡ һәм туризм буйынса дәүләт комитеты рәйесе итеп тәғәйенләнде, ә икенсеһе Интернеттағы эшмәкәрлегебеҙ менән бәйле аналитик эште көйләй.\n— Уҙған аҙнала Дмитрий Медведев контроль идаралығы башлығы Константин Чуйченкоға торлаҡ-коммуналь хужалыҡ өлкәһендә, шул иҫәптән ойошмалар тарафынан тәртип боҙоуҙар асыҡланһа, губернаторҙар өсөн мэрҙарҙы эштән бушатыу мөмкинлеген тикшереү тураһында бойороҡ бирҙе. Муниципалдарығыҙға әле дәғүәләрегеҙ бармы? Аңлайым, тикшереүҙәр үткәрмәйенсә, бәлки, әйтеүе ҡыйындыр…\n— Эйе, тикшереү буласаҡ, шунда барыһы ла асыҡланасаҡ. Тыштан ҡарағанда беҙҙә хәлдәр насар түгел кеүек. Төбәктәр үҫеше министрлығында ла, Торлаҡ-коммуналь хужалыҡты реформалау фондында ла беҙ яҡшы иҫәптә. Әлбиттә, тайпылыштар булыуы ихтимал, әммә быны тикшереү күрһәтер.\n— Губернаторҙар Дәүләт Думаһына һайлауға исемлектәрен төҙөй башланы, был процесҡа Һеҙ ниндәй кәйеф менән тотонаһығыҙ? Һеҙгә әүәлге етәкселек осоронда килгән депутаттар һәм сенаторҙар эләкте бит. Күп кенә төбәк башлыҡтарының үҙ кандидаттары исемлектәрен етди яңыртыуҙы өҫтөн күреүе сер түгел.\n— Ошо айҙарҙа башҡарма властан сенатор икенсе тапҡыр алмашына. Мин тәғәйенләгән тәүге кеше, Айрат Ғәскәров, Һаҡлыҡ банкыһының вице-президенты булып эшләйәсәк. Ул пластик түләү системалары өлкәһендә эре белгес. Герман Греф Ғәскәровты Һаҡлыҡ банкыһында эшләү өсөн Федерация Советынан ебәреүемде һорап мөрәжәғәт итте. Был Айрат Рафиҡ улының теләгенә лә тап килә. Универсаль электрон картаны ғәмәлгә индереү буйынса тәүге пилот проекттарының береһе Башҡортостан Республикаһында тормошҡа ашырылыр, тип ышанам.\nҒәскәровты Анатолий Бондарук алмаштырҙы. Ул республикала агросәнәғәт комплексы, урман хужалығы, химия производствоһы менән бәйле бизнесҡа эйә. Апрелдә ул минераль йылытҡыс етештереү буйынса яңы предприятиены эшкә ҡуша. Был төбәктәге бик эшлекле һәм булдыҡлы кеше. Бер үк ваҡытта ул республика Сауҙа-сәнәғәт палатаһы рәйесе булды. Уның менән айырылышыу еңел булмаясаҡ, әммә Федерация Советында ул республика файҙаһына әүҙем эшләр, тип уйлайым.\nРеспубликанан Дәүләт Думаһы депутаттары составына килгәндә, әлбиттә, ул яңырасаҡ. Сөнки бөгөн беҙгә республикаға файҙа килтергән, “Берҙәм Рәсәй” партияһына ярҙам иткән, инвесторҙар йәлеп иткән, тейешле закондар мөхитен булдырған эшлекле депутаттар кәрәк. Ғәмәлдәге депутаттар араһында әүҙем, инициативалы кешеләр бар, уларҙы ҡалдырыу дөрөҫ булыр ине, тип уйлайым. Әммә үҙҙәрен ыңғай яҡтан күрһәтмәгәндәр ҙә бар. Тимәк, уларҙан ҡотоласаҡбыҙ…\nМинеңсә, депутаттар корпусының кәмендә яртыһы яңыртыласаҡ.\nИнтервью оригиналының адресы: http:// www.rbcdaily.ru/2011/03/23/focus/562949979916522


Ғалим, яҙыусы һәм журналист, дәүләт эшмәкәре Нияз Сәлимов 1958 йылдың 27 сентябрендә Ғафури районы Яугилде ауылында тыуған. Стәрлетамаҡ дәүләт педагогия институтының филология факультетын тамамлаған. «Йәшлек», «Башҡортостан» гәзиттәрендә, Ғафури районының «Йондоҙ», «Табын» баҫмаларында баш мөхәррир булып эшләй.Әлеге көндә ул – Башҡортостан Республикаһы Милли архивының директор урынбаҫары.Балалар өсөн яҙған китаптары: «Ҡурсаҡ булғы килмәне» (1992), «Атайым йомаҡтары» (1995), «Әнүзә һәм шуҡ кәзә» (1997), «Ҡояш – ул ҡош» (2006).\nЯратам мин Ер-ҡитғаны,\nЙылытам шуға уны.\nӘ ҡыштарын ныҡ һыуыҡта,\nАп-аҡ ҡар була туны.\nЯратам мин Ер шарының\nҺәммә тырыш кешеһен.\nТуҡ башаҡтар – емеше ул\nУларҙың ҙур эшенең.\nБары шундай уңғандарҙы\nКүмәм нурға – хөрмәткә.\nБар ҡоштарға ҡушылып, мин\nДан йырлайым хеҙмәткә.\nТыуған ерем, туған телем\nИң ҡиммәтле был байлыҡты\nҺин һаҡларға әҙерме?\nБалсыҡ түгел ул – бал, балам,\nТелдең осонда – тәме.\nБал ҡәҙерен белһәң әгәр,\nАртыр донъяңдың йәме.\nМин – олатай\nҠулға тотоп сыбыртҡымды,\nСабып киттем менеп тай.\nАт өйрәтеү анһат түгел –\nБулдым бөгөн олатай!\nБуран бабай атын еккәс,\nИңләне ул яландарҙы,\nКискә табан барып етте\nҠар тауҙары өйөп китте\nБөтөн ергә тағы ла.\nТөнө буйы Аҡман-тоҡман\nАтын ҡыуҙы һыҙғырып.\nТаң алдынан хәлдән тайҙы\n...Әле йоҡлай Буран бабай –\nШым тороғоҙ, балалар!\nУл уянһа, тәбиғәттә\nҠыҙып китер болалар.\nКүк хужаһы ҡара төндә\nОсто Ергә, НЛО-лай,\nҠар һыуҙары йыйылып,\nКонцерт бара. Гүйә, яҙ\nЙырлап ерҙе сәләмләй.\nБейей ҡояш нурҙары,\nЕлдәр итә сәпәкәй.\nАяҡ аҫты йәнә епшек,\nҠыйыҡтан тама тамсы.\nЭй, илата яҙ апрелде –\nҠулында, гүйә, ҡамсы.\nБоҙ тунҡайын сисеп ташлап,\nЯрға ашҡынды йылға.\nБаҫып алды үҙәндәрҙе,\nШунан ынтылды юлға.\nЙөрөр әмәл һис ҡалманы,\nГүйә, диңгеҙ – йән-яҡта.\nКөслө ағым ыңғайына\nАға бүрәнә, таҡта.\nҠолас ташлап килә ташҡын:\n«Баҫып китәм!» – тип янап.\nУл маһая, барлыҡ ҡарҙы\nҠояш алғанға ялап.\nТашҡын ғүмере оҙон түгел,\nЯрына ҡайтыр һыуҙар.\nТуғайлыҡта барса ҡоштар\nШатлыҡ йырҙарын һуҙыр.\nШишмә лә йырлай\nҠосаҡ-ҡосаҡ сәскә менән\nЯҙбикә, ана, килә.\nАғастар ҙа таңдан тороп\nЙәшел күлдәген кейә.\nЙырлап туймай шишмә, йылға,\nЯҙ килеүгә һөйөнөп.\nҠоштар ҙа бит, эй, ҡыуана,\nКөй һуҙалар өйкөлөп.\nСихри моңға тирбәлешә\nТуғайҙағы барса тал.\nЯҙҙың был симфонияһын\nТыңлай ҙур зал – атайсал.\nСыйырсыҡтар йылы яҡтан\nҠайтмаһа ла, тим, мартта.\nКөн элгәре яһап ҡуйҙым\nБеҙ, балалар, һеҙҙе йыл да\nКөтәбеҙ бик һағынып.\nТиҙ(е)рәк ҡайтып етегеҙсе,\nҺеҙ, ҡошсоҡтар – беҙҙең дуҫтар,\nЯратабыҙ беҙ һеҙҙе.\nСаф йөрәктән хөрмәт менән\nӘйтәбеҙ беҙ был һүҙҙе.\nСыйырсыҡтар йыр һуҙмаһа,\nЙәме юҡ һис бер яҙҙың.\nУлар көйөнә сорналып,\nОшо шиғырҙы яҙҙым.\nМин – сыйырсыҡ, һеҙгә, дуҫтар,\nӘйтәйем, тимен, рәхмәт.\nҺеҙ булғанға – беҙ бәхетле,\nЙырлап йәшәү – эй, рәхәт!\nСыйырсыҡтар ҡайта тиҙҙән,\nТигәс атай бер көндө,\nӨй эшләргә ҡарар иттем,\nСисеп ташлап бүркемде.\nЙырсы ҡоштар оркестрын\nЕтте бына йыйыр саҡ.\nМәңге йәшә донъя биҙәп,\nЯҙҙың күрке – сыйырсыҡ!


2018 йылда республиканың төҙөкләндереү өсөн күпме аҡса аласағы билдәле булды // Иҡтисад | новости башинформ.рф\n2018 йылда республиканың төҙөкләндереү өсөн күпме аҡса аласағы билдәле булды\n17:24, 13 октября 2017 Иҡтисад\nӨФӨ, 2017 йыл, 13 октябрь. /«Башинформ» мәғлүмәт агентлығы, Ольга Мортазина/.\nКиләһе йылда Башҡортостан «Уңайлы ҡала мөхитен булдырыу» проектын тормошҡа ашырыуға ағымдағы йылдағы кеүек суммала аҡса аласаҡ. Был 1 миллиард һумдан ашыу, өҫтәүенә уның составында федераль аҡса күберәк буласаҡ. Ошо хаҡта республика хөкүмәте вице-премьеры Николай Хорошилов хәбәр итте. Проектта мең кешенән кәм булмаған муниципалитеттар ҡатнаша ала.\n2017 йылдың башында Башҡортостан башлығы Рөстәм Хәмитов ихаталарҙы төҙөкләндереү буйынса проектҡа башланғыс һалды. Бының өсөн 200 миллион һум аҡса бүленде. Уның артынса республикаға федераль проект килде. Ул федераль ҡаҙнанан 856 миллион һәм республиканыҡынан 175 миллион һумға финанслана. Проектҡа бөтә 21 ҡала һәм ҡала тибындағы ике ҡасаба индерелде (Шишмә һәм Приют). «Ҡалалар документтар буйынса әҙерлеклерәк булып сыҡты», — тине Башҡортостандың торлаҡ-коммуналь хужалыҡ министры Сергей Афонин.\nПоложение буйынса, иғәнә алыусылар бүленгән аҡсанан 5% ашыуыраҡ йыйырға тейеш ине, һәм, дөйөм алғанда, халыҡ 28, 8 миллион һумлыҡ суммаға ҡатнашты. Өҫтәүенә 10 муниципалитет эшкә өҫтөнлөк бирҙе, ә 13-ө аҡса һалды.\nДокументтар майҙа әҙер ине, ләкин улар буйынса тендер һәм экспертиза уҙғарыу кәрәклеге арҡаһында эштәр августа башланды, тип иҫкә төшөрҙө торлаҡ-коммуналь хужалыҡ министры. Программаны башҡарыусылар ҡатнашыусылар һанын 353-тән 401-гә тиклем арттыра алды. Әле эштәр тамамланыу өҫтөндә.\nБынан тыш, парктарҙы төҙөкләндереү һәм реконструкциялау буйынса проекттар ғәмәлгә ашырыла. Сипайлово биҫтәһендәге «Ҡашҡаҙан» паркында ҙур күләмле эштәр бара. «Бәләкәй ҡалаларҙағы парктар» программаһы буйынса республика 19 миллион федераль һум алды һәм үҙенең бюджетынан 3,6 миллион өҫтәне. Был аҡса Белорет, Бәләбәй, Благовещен, Күмертау, Учалы моноҡалалары араһында бүленде.\n«Ҡала мөхите»нең төбәк координаторы Ирек Ниғмәтуллин республикала бер нисә йыл дауамында «Берҙәм Рәсәй» партияһының «Реаль эштәр» проекты бойомға ашырылыуын иҫкә төшөрҙө.\nТеги: ҡала мөхите, ихаталар, төҙөкләндереү


Ураҙа — Ҡөрьән айы | Әбйәлил - Абзелил\nӘбйәлил - Абзелил > Дин > Ураҙа — Ҡөрьән айы\n« Рамаҙан айының фазиләттәре\nУраҙа ниәте »\nУраҙа — Ҡөрьән айы\nБер ваҡыт Шәғбан айының һуңғы йомаһында, үҙенең сәхәбәләрен Изге Рамаҙан айын ҡаршы алырға әҙерләп, пәйғәмбәребеҙ Рамаҙан айының өҫтөнлөктәре тураһында бик әҫәрле бер вәғәз һөйләй: «Эй, кешеләр! — ти ул. — Аллаһтың игелектәр, мәрхәмәт-шәфҡәттәр, гонаһтарҙы ярлыҡауҙар менән тулы булған һөйөклө айы яҡынлаша.\nАллаһ уны айҙарҙың иң яҡшыһы, тип өйрәтә, сөнки Аллаһ ҡаршыһында уның көндәре көндәрҙең, төндәре төндәрҙең, сәғәттәре сәғәттәрҙең иң яҡшыһы.\nАллаһтың рәхмәтенә лайыҡ булған был айҙа һеҙ Уның үҙенә ҡунаҡҡа саҡырылаһығыҙ. Был айҙа һеҙҙең һулыш алыуҙарығыҙ — Аллаһты данлау, йоҡоларығыҙ — Уны һөйөү билдәһе, ғәмәлдәрегеҙ Аллаһ ҡаршыһында ҡабул ителә, доғаларығыҙға яуап бирелә. Һеҙ ҙә Унан ихласлыҡ һәм пак күңел менән ай буйы ураҙа тотоу һәм Үҙенең Китабы — Ҡөрьәнде уҡып ҡына тороу өсөн көс-ҡеүәт һорағыҙ, сөнки был айҙа Аллаһтың ярлыҡауына лайыҡ булмаған кеше — бәхетһеҙ кеше.\nБыл айҙа үҙегеҙ кисергән аслыҡ һәм һыуға һыуһауҙар һеҙгә Ҡиәмәт көнөндә Аллаһ хөкөмөн көтөп, әллә күпме ас тороуҙар һәм һыуға һыуһауҙар хаҡында хәтергә төшөрһөн. Фәҡирҙәргә һәм мохтаждарға саҙаҡа бирегеҙ, ололарҙы, ҡарттарҙы хөрмәт итегеҙ, балаларға ҡарата мәрхәмәтле булығыҙ, ҡәрҙәшлек бәйләнештәрен өҙмәгеҙ.\nТелегеҙҙе кәрәге булмаған һүҙҙәрҙән тыйығыҙ, Аллаһ рөхсәт итмәгән нәмәләргә күҙ һалмағыҙ, ҡолаҡтарығыҙ тыңламаҫҡа тейешле нәмәләрҙе тыңлап йөрөмәгеҙ. Үҙегеҙҙең балаларығыҙ хәстәрлектән мәхрүм булмаһын тиһәгеҙ, башҡаларҙың балаларына ҡарата мәрхәмәтле булығыҙ», — ти.\nПәйғәмбәребеҙ әйткән: «Рамаҙандың әүәлге ун көнө — рәхмәт, урталағы ун көнө — мәғфирәт, һуңғы ун көнө — уттан ҡотолоу көндәре», — тигән.\nСәләмәтлеге булған кешегә ураҙаның бер ниндәй ауырлығы ла юҡ.\n«Мин, — тигән пәйғәмбәр, ғәләйһис-сәләм, — төрлө ауырлыҡтарға түҙеп тора белергә өйрәткән, ғибәҙәт осон артыҡ көс талап итмәгән дингә саҡырыу өсөн һайлап алындым».\nРамаҙан айында ураҙа тотоу менән мосолман һижрәттең икенсе йылында — Шәғбан айының унында бойорола. Уның ураҙа айы итеп һайланыуына торлө сәбәптәр бар: был айҙа Ҡөрьән инә башлай.\nӘйткәндәй, Илаһи Китаптарҙың бөтәһе лә — Тәүрат йәки Иҫке Әхәд тә, Зәбур ҙа, Инжил дә, Ибраһимға, ғәләйһис-сәләм, индерелгән сәхифәләр ҙә фәҡәт Рамаҙан айында тапшырыла йәки тапшырыла башлай.\nТимәк, Рамаҙан элек-электән ғилемгә юл асыу, Ғилемгә өйрәтеү айы булараҡ билдәле.\nРамаҙан — мосолман өсөн дә ғилем һәм тәрбиә айы.\nУраҙа ваҡытында мосолман бойоролғандарҙы тырышыбыраҡ үтәй, тыйылғандарҙан тыйылыбыраҡ тора белә, нәфсе ҡотҡоһона бирелеп бармай.\nБыл уның беренсе файҙаһы.\nИкенсенән, ураҙа тотҡан кеше үҙен һәр ваҡыт Аллаһтың күҙ алдында ғына торған кеүек итеп тоя, Аллаһ ризалығы өсөн тип йәне теләгән, нәфсеһе ҡотортоп ҡына торған төрлө ләззәттәрҙән тыйылырға көс таба.\nУраҙа тотҡан кешенең был ваҡытта ҡан тамырҙары ҡыҫыла, шайтан унда элеккесә иркенләп йөрөй алмай башлай. Ураҙа тотҡан кеше ғәҙеллектә — көслө, игелектә — йомарт. Игелек менән ғәҙеллек — иманлы булыуҙың төп сифаты.\nУраҙа ғибәҙәте йылдың төрлө миҙгелдәренә тура килә: ҡыштың бик тә ҡыҫҡа һәм һалҡын көндәренән; һуң йәйге селләләрҙә үткән оҙон көндәр ҡабатланып тора. Ошо ауырлыҡтарҙы ла иҫәпкә алып, ураҙа ғибәҙәте, ғәҙәттә, көсө еткәндәрҙе күҙ уңында тота.\nУраҙа — һынау һәм һөйөнөс айы\n«Үҙенең иманлы ҡәрҙәшенә һөйөнөс биргән кешегә Аллаһ Ҡиәмәт көнөндәге ауыр саҡтарҙа үҙенә һөйөнөс бирер. Бер сабыйҙы шатландырырлыҡ бер эш эшләгән кешенең Аллаһ Үҙенә тиңдәш тотоуҙа башҡа бөтә гонаһтарын ярлыҡар», — тип тә өйрәтә дин.\nХәҙистәрҙә тағы ла әйтелә: «Был фани донъяла үҙенең дин ҡәрҙәшенә берәр эштә ярҙам иткән бәндәһенә Аллаһ етмеш төрлө ғәмәлендә уңышҡа өлгәшергә мөмкинлек бирер, ти. Был ғәмәлдәрҙең уныһына ярҙам был фани донъяла күрһәтелер, 60-ы Ахирәткә ҡалдырылыр».\n«Рамаҙан айы үтеп тә, гонаһтары ярлыҡанмай ҡалған; ата-әсәһе донъянан үтеп тә, уларҙың доғаһына мәхрүм булған кешегә ниндәй ҙә үкенес!» — тигән, ул.\nУраҙа тотҡан көндәр бәндәләрҙе хәрәмгә һуҙылырға ғына торған ҡулдарын кире тартып алырға, хәрәм кәсепкә барған аяҡтарҙы туҡтатып ҡалырға, үтеп кенә торған ғүмер тураһында уйланып алырға мәжбүр итә. Кешеләргә бирелгән ҡәҙерлеләрҙән-ҡәҙерле бүләк — ғүмер заяға үтмәйме, эшләргә тейешле игелектәр эшләнәме, аҙашып-һаташып йөрөмәйбеҙме, юлдан яҙмайбыҙмы? — Бына шуларҙы һәр кемдең иҫенә генә төшөрөп тора ураҙа ғибәҙәте.\nҮҙенең Ҡөрьәнендә Аллаһ беҙгә:\n«Әй, мөьминдәр! һеҙҙән элек йәшәгән кешеләргә бойоролған кеүек, һеҙгә лә һәр йылды бер ай ураҙа тотоу фарыз ителде. Ураҙаға кәмселек килтереүҙән һаҡланып, бәлки, тәҡүәләрҙән булырһығыҙ!» — ти.\n«Әл-Бәҡара» (Һыйыр) сүрәһе, 183-сө аят\n«Рамаҙан айы — бик хөрмәтле ай. Ул айҙа Аллаһтан кешеләргә тура юл күрһәтеүсе, тура юл тураһында асыҡ итеп аңлатып биреүсе Китабы — Ҡөрьән Индерелде, һеҙҙән Рамаҙан айына килеп еткән һәр Кем, әлбиттә, ураҙа тотһон!\nАллаһ һеҙгә ауырлыҡ теләмәй, еңеллек теләй. Ошо һанаулы ураҙа көндәрен тамамлап, һеҙгә тура юл күрһәткәне өсөн Аллаһты ололағыҙ, Уға шөкөр итегеҙ!» — ти.\nШул уҡ сүрә, 185-се аят\nМосолман ураҙаһының төп маҡсаты: ай дауамында тәнде таҙартыу, холоҡто камиллаштырыу, йәнде Аллаһ исемдәрендәге нурҙар менән биҙәп, һуңынан ошо нурҙан айырылмай йәшәй белеү.\nӘлбиттә, бәндә тормошонда ғибәҙәт булараҡ ураҙаға тиңләшерлек ғәмәлдәр ҙә аҙ түгел. Улар күп. «Фән кешеһе, — тигән Ғәли хәҙрәт, — сауапты көндөҙ ураҙа тотоп, төндәрҙе намаҙ менән үткәргән, Аллаһ юлында ижтиһад итеп йөрөгән кешенән дә күберәк ала ла. Ғалим үлһә, диндә бушлыҡ тороп ҡала. Был бушлыҡты тултыра алһа ла, ғалимдың үҙенә лайыҡлы шәкерте генә тултыра алыр».\n«Һәр нәмәнең зәкәте була, — тигән пәйғәмбәр, ғәләйһис-сәләм. — Тәндең зәкәте — ураҙа».\n«Тағы ла әйткән ул: «Фәрештәләрҙең ҡәберҙәрҙә ятҡан мәрхүмдәргә мөрәжәғәт итеп, уларҙың хәлен белеп кенә тормаған бер төнө лә юҡ, — тигән.\n— Әле Ахирәт тормошон үҙ күҙҙәрегеҙ менән күреп ҡотоғоҙ алынып торған был мәлдә һеҙ кемдәрҙән күберәк көнләшәһегеҙ? — тиерҙәр улар.\n— Мәсеттәргә йыйылып ҡына торған иманлы бәндәләрҙән көнләшәбеҙ, — тиерҙәр мәрхүмдәр. — Улар намаҙ уҡый — беҙ уны уҡый алмайбыҙ; улар зәкәт түләй — беҙ уны түләй алмайбыҙ; улар Рамаҙан айында ураҙа тота — беҙ тота алмайбыҙ. Улар артып ҡалған малдарынан саҙаҡа тарата — беҙ тарата алмайбыҙ».\n«Мәхшәр көнөндә бәндәләр асығып бөтөрҙәр, һыуға һыуһаған хәлдә яланғас көйө эҫелә баҫып торорҙар. Шул көндө Аллаһ Үҙ ризалығы өсөн тип йәшәгән йылдарында башҡаларға ризыҡ биргәндәргә — ризыҡ, һыуһағандарға һыу биргәндәргә — эсемлек, кейем биргәндәргә кейем бирер», — тигән сәхәбәләрҙән Ғөбәйҙә бин Үмәйер пәйғәмбәребеҙҙең һүҙҙәрен ҡабатлап.\n«Аллаһ ризалығы өсөн тип ысын күңел менән саҙаҡа биреп торған кеше ямғыр һыуҙары менән ерҙе һуғарыусы болотҡа оҡшаш», — тигәндәр ғалимдар.\n«Саҙаҡа биргәндән мал кәмемәй, киреһенсә, игелектәр уны кәмеүҙәрҙән һаҡлай, — тип өйрәткән Мәүләнә Джәләлетдин Руми. — Иген сәскәндә келәттәр бушап ҡала. Ашлыҡтар бешеп, башаҡтар өлгөрөп еткәс, сәскән орлоғоңдо һин әллә күпмегә арттырыбыраҡ алаһың, буш ҡалған бер урынына әллә күпме амбарҙы тултырып ҡалаһың. Сәсмәй бикләп һаҡлаған игенең көйәләр менән сысҡандар ризығына әйләнеп, бөтөнләй юҡҡа сығасаҡ».\nСаҙаҡа менән дә шулай.\nУраҙаның бәрәкәте, тимәк, саҙаҡала.\nСөләймән, ғәләйһис-сәләм, дәүләтендә батшалыҡтағы бөтмәҫ-төкәнмәҫ хазиналарҙы һаҡлау өсөн урын да булмай, әммә пәйғәмбәрҙең үҙ күңелендә мәрхәмәт-шәфҡәткә һәр ваҡыт урын табылып ҡына тора.\nИзге Ҡөрьән бәндәләр өсөн ғилем сығанағы.\nҠөрьән инә башлаған Рамаҙан айы, тимәк, ғилем, ғилем алыуҙы дауам итеп торған күнекмәләр айы.\n«Ураҙа — ул ҡалҡан», — тигән пәйғәмбәр, ғәләйһис-сәләм. Әҙәпһеҙлектән, оятһыҙлыҡтан, боҙоҡлоҡтан, тәрбиәһеҙлектән ҡалҡан.\n«Ураҙа — йәһәннәм ялҡынынан һаҡланыу юлы», — Тигән имам Садыҡ, сөнки шайтан тигән нәмә кешене утка тартып ҡына тора.\n«Мосолман ураҙаһы шайтанды оятҡа ҡалдыра, — тигән пәйғәмбәр, ғәләйһис-сәләм. — Мосолман эшләгән игелектәр уны тәкә мөгөҙө һымаҡ итеп бөгөп ташлай. Аллаһуға булған һөйөү, игелектәр эшләүҙәге тырышлыҡ уның арҡа һөйәген һындыра, тәүбә итеп Аллаһы Тәғәләгә доға ҡылыуы боғаҙынан салып ташлай».\nТимәк, ураҙа тотҡан кеше эргәһендә шайтанға урын ҡалмай.\n«Ураҙаны Аллаһ бәндәләрҙең ихласлыҡ дәрәжәһен тикшереү өсөн фарыз иткән», — тип аңлатҡан мөьминдәр әмире Ғәли хәҙрәт.\nХәҙисе Ҡотдусиҙа Аллаһы Тәғәләнең: «Әҙәм балаһының ураҙанан башҡа бөтә ғәмәле үҙе өсөн. Тотҡан ураҙаһы ғына — Миңә.\nУраҙа өсөн сауапты ла Мин үҙем бирәсәкмен!» — тигән һүҙҙәре килтерелә.\nРамаҙан — тыйылыу айы, ураҙа тыйыла белергә өйрәтә торған ғибәҙәт. Ураҙа тотҡан ваҡытта мосолман хәләл ризыҡ менән хәләл эсемлектәрҙән дә тыйылып торған кеүек, насар ғәҙәттәрҙән, насар һүҙҙәрҙән, ялғандан, ғәйбәттән, яла яғыуҙарҙан, һүҙ йөрөтөүҙән тыйылып тора. Тыйыла белеү — мосолмандың иң күркәм сифаты.\nРамаҙан айын Аллаһ өс өлөшкә бүлгән, тинек.\nБеренсе ун көнлөгө — гонаһлы бәндәләрҙең хәленә инеп, мәрхәмәт-шәфҡәт һәм гонаһтарҙан кисереү алып килә торған рәхмәт көндәре.\nИкенсеһе — мәғфирәт көндәре. Был көндәрҙә инде бөтә шартына килтереп ураҙа тотҡан мөьминдәрҙең гонаһтары ярлыҡана.\nӨсөнсөһө — Аллаһтың ғазаптарынан ҡотолоп, уның рәхмәтенә тамам лайыҡлы булған көндәр.\nӨсөнсө ун көндөң иң хөрмәтле кистәренән береһендә – Ҡәҙер кисендә – пәйғәмбәребеҙгә Ҡөрьән индерелә башлай.\n«Рамаҙан айы, — ти Китап, — кешеләргә тура юл күрһәтеүсе, хаҡты ялғандан айырыусы дәлилдәр менән Ҡөрьән индерелә башлаған ай.\n«Әл-Бәҡара» (Һыйыр) сүрәһе, 185-се аят\nПәйғәмбәребеҙ, ғәләйһис-сәләм, үҙе лә, уның шөһрәтле сәхәбәләре, сәхәбәләрҙе күреп белгән тәбиғиндар һәм тәбиғиндарҙы күреп белгән тәбғы-тәбиғиндар — бөтәһе лә Рамаҙан айы төндәрен Ҡөрьән уҡып, уның мәғәнәләрен аңларға тырышып үткәрә торған була.\nПәйғәмбәребеҙ өйрәткән: «Әгәр ҙә кеше Ҡөрьәндән бер генә хәреф уҡыһа ла, шул хәреф өсөн уға игелек яҙылыр.\nБыл игелектәрҙең һәр береһенә сауабы ла ун тапҡырға арттырып бирелер. «Әлиф, ләм, мим — бер — хәреф тип әйтмәйем мин. Әлиф — бер хәреф, ләм дә — бер хәреф, мим дә — бер хәреф», — тигән.\nХәҙистәрҙә тағы ла әйтелә: «Пәйғәмбәр, ғәләйһис-сәләм, бик тә йомарт кеше була. Ә инде Рамаҙан айында Ябраил, ғәләйһис-сәләм, килеп, уны Ҡөрьән уҡырға өйрәткән, уның менән бергә Ҡөрьән уҡыған мәлдәрҙә ул йомарттарҙың да йомартына әйләнеп китә. Уның эргәһенә Ябраил Рамаҙан айының һәр төнөндә килеп йөрөй», — тиелә.\nРамаҙан айы килеп етеү менән имам Малик та үҙенең бөтә ғилми эштәрен ташлап, тик Ҡөрьән уҡыуға ғына бирелеп китә торған була. Имам Суфиян Әс-Саури ҙа шулай эшләй.\nҒөләмәләрҙән берәүҙәр ҡыямда өс көнгә бер, икенселәр — ете, өсөнсөләр ун көнгә бер тапҡыр Ҡөрьәнде тулыһы менән уҡып сыға торған булалар.\n«Көндәрҙең яҡты ваҡытын ураҙа тотоп, төндәрҙе Ҡөрьән уҡып-үткәргән мосолмандың Ҡиәмәт көнөндә ике яҡлаусыһы — йәһәннәм утынан ҡурсалап тороусыһы булыр, тип өйрәтә дин. Улар — Ураҙа менән Ҡөрьән.\nХәҙистә әйтелә: «Ҡиәмәт көнөндә, — тиелә, — Ураҙа менән Ҡөрьән Аллаһ ҡолон үҙ яҡлауына алыр. Ураҙа әйтер: «Әй, Раббым! Көндөң яҡты ваҡыттарында мин уны ризыҡ менән һыуҙан мәхрүм иттем», — тиер. «Төндәрҙә мин уны татлы йоҡоларынан айырҙым, хәҙер уның өсөн шәфәғәтсемен», — тиер Ҡөрьән. Уларҙың был шәфәғәте ҡабул ителер».\nҠөрьәнде былай ғына уҡып сығырға түгел, матур итеп көйләп, асыҡ, аңлайышлы итеп уҡырға бойора Китап.\n«Ҡөрьәнде үҙегеҙҙең матур тауышығыҙ менән биҙәгеҙ, — тигән пәйғәмбәр, ғәләйһис-сәләм. — Сөнки матур тауыш Ҡөрьәнде тағы ла күркәмерәккә әйләндерә».\n“Иман, әхләҡи ҡиммәттәр” китабы, Сәләх Суҡбаев\nЭта запись написана автором Назир Сабитов, 23.05.2017 в 23:16, и размещена в категории Дин. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Байығың килһә, таш булһа ла һат » Башҡортостан гәзите\nБайығың килһә, таш булһа ла һат\n30-11-2016, 00:44 // Спорт һәм туризм // Баҫып сығарырға\n“Бөтә гениаль нәмә лә ябай”, – тигән бер бөйөк кеше. Ысынлап та, ҡайһы берҙә ҡатмарлы мәсьәләнең сиселеше уйламағанда яп-ябай булып сыға. Аптырарлыҡ яҡтары күп был донъяның.\n...Уҙған йомала “Салауат Юлаев” хоккей клубы үҙенең 55 йыллыҡ юбилейын билдәләне. Ул көндө Континенталь хоккей лигаһының сираттағы матчы ла уҙҙы. Өфөләр Мәскәүҙең “Динамо”һын ҡабул итте. Беҙҙең ҡапҡаны Андрей Гаврилов һаҡланы. Был хоккейсы бығаса ике йыл “Сочи” командаһы уйынсыһы булды. Әле “Салауат Юлаев”та Никлас Сведбергтан ҡала икенсе ҡапҡасы. Дөрөҫөн әйткәндә, уны илдәге көйәрмәндәр йүнләп белмәй ҙә. Уйнаймы, уйнай шунда Сведбергты алмаштырып... Ә бына йома көндө Андрей бөтә Рәсәйгә, хатта барлыҡ спорт донъяһына танылды. Юлаевсылар ҡапҡаһына мәскәүҙәрҙең өс хоккейсыһының һөжүм итеүенә иҫе лә китмәй, арты менән боролоп һыу эсеп торҙо ул. Тегеләре бындай ҙа оятһыҙлыҡҡа, һөмһөҙлөккә түҙмәйенсә, шайбаны яҙа һуҡты... Шул мәлдә беҙҙең ҡапҡасының өҫтөнә ғүмерҙә лә көтөлмәгән дан ишелеп төштө. Ике көн эсендә Интернетта “Ютуб” каналында ғына был видеояҙманы миллиондан ашыу кеше ҡарап өлгөрҙө.\n...Әле яңыраҡ ҡына Бөрйән уҡыусылары бәләкәй генә төбәкте бар планетаға танытҡайны. Уларҙың ҡырағай йәнлектәрҙән һаҡланыр өсөн ҡулға балта тотоп мәктәпкә барған өс минутлыҡ видеояҙмаһы бығаса йылдар дауамында Ер шарына таратырға тырышҡан Бөрйән балы, Шүлгәнташ мәмерйәһе данын бер нисә көн эсендә томалап та ҡуйҙы. Етмәһә, бер көн килеп Өфө блогерҙары ошо ваҡиғаға пародия рәүешендә балта тотоп баш ҡала урамдарына сыҡты. Халыҡ был сәйер кешеләрҙе машина туҡталҡаһында, банкоматҡа сиратта, боҙ аренаһы трибунаһында, паркта, сәнғәт галереяһында, кафела күреп ғәжәпләнде – фотоға төшөрҙө, социаль селтәрҙәрҙә хәбәр итте, таныш-белештәренә һөйләне. Әлеге лә баяғы бында ла Балта даны төрлө тарафҡа таралды.\nБыл ике миҫал бөгөнгө виртуаль донъяның көсөн күрһәтә. Хәҙер еңел, өйҙән сыҡмай ғына байырға, исемеңде яңғыратырға, бөйөк булып китергә мөмкин, тиерһегеҙ. Ә элек нисек булды икән? Ул ваҡытта ла башлы кешеләр юлын тапҡан.\n...1975 йылда американ Гэри Даль йорт хайуаны сифатында ...таш һатып байый. Алты ай эсендә биш миллиондан ашыу тауар етештереп, ул хәҙерге аҡса менән 56 миллион доллар табыш ала. Кешеләр ни өсөн был ябай йомро ташты һатып ала һуң? Гэри уны “идеаль йорт хайуаны” тип нарыҡлай. Йәғни таш һеҙҙең өйҙәге бесәй йә эт кеүек тәрбиә талап итмәй, ашарға таптырмай, ауырымай, тышҡа сығырға һорамай. Ғөмүмән, бер тапҡыр һатып алғандан тыш сығымы юҡ. Ваҡыттары күберәк эштә, аҡса артынан сабыу менән үткән кешеләргә, ысынлап та, идеаль йыуаныс бит был!\nНи өсөн шулай кемдер анһат ҡына дан ҡаҙана йә байып китә, ә башҡалар көн-төн тир түгеп тә осто-осҡа ялғап йәшәй? Бөтәһен дә даланға, бәхетле осраҡҡа ғына һылтамайыҡ. Бөгөн көн үҙәгендә – маркетинг ғәли йәнәптәре. Йәғни етештерелгән тауарҙы йәки күрһәтелгән хеҙмәтте сауҙа баҙарында таратыу, йәйелдереү процесын ойоштороу. Хатта заманына күрә маркетолог һөнәре иң мөһиме кеүек тә күренә әле.\nБеҙ етештерә беләбеҙ, өйрәндек. Әммә күп осраҡта һата алмайбыҙ. Хәтерләйһегеҙҙер, элек ҙур магазиндар, сауҙа үҙәктәре булмағанда гел баҙарға йөрөнөләр. Кемдер унда тауарын сәғәт эсендә “осороп” бөтә, ә икенсе берәү көнө буйы тороп та бер дана һата алмай. Сөнки тегеһе үҙенекен үлтереп маҡтай, сифатының шәплегенә дәлилдәр килтерә, баштан ҡыйбат хаҡ һораған булып, һатыулашыу мәлендә уны ҡырҡа ғына төшөрөп тә ебәрә. Оҫталыҡ, тәжрибә тиергә лә була был һәләтте, үткерлек, хәйләкәрлек тиергә лә. Хәҙер ҙә был шөғөл көнүҙәк. Исеме үҙгәрһә лә, есеме үҙгәрмәне. Бары заманса итеп уны маркетинг тип атап йөрөтә башланылар. Һәм бының менән шөғөлләнгән “йомробаштар” етди компанияларҙа бик юғары баһалана.\nҺуңғы йылдарҙа туризмды үҫтерергә, сифатлы тауарыбыҙҙы экспортҡа оҙатырға, республика брендтарын донъяға танытырға тырышабыҙ. Ошо йүнәлештә күп эш башҡарыла. Ләкин отошло маркетинг алымдарын өйрәнәһе бар әле. Шул иҫәптән “Бөрйән балтаһы” феномены миҫалында ла. Уйынлы-ысынлы әйткәндә, бөгөн уны шул атама аҫтында сит илгә һатыуға сығарғанда байтаҡ килем алырға булыр ине... Ә ниңә, Гэри Даль кеүектәр юҡмы ни беҙҙең башҡорт араһында?..


Башҡортостанда йәшелсәгә хаҡ төшә - GTRK.TV — Новости Уфы и РБ\nБашҡортостанда йәшелсәгә хаҡ төшә\nБашҡортостанда йәшелсәгә хаҡ төшә.\nРеспублика статистика хеҙмәте ҡайһы бер тауарҙарҙың хаҡтарын баҫтырып сығарҙы. Ведомство мәғлүмәттәре буйынса, аҡ майға 3 процентҡа, сырға һәм һөткә 2 процентҡа хаҡ артҡан. Шул уҡ ваҡытта, ярма һәм йәшелсә ике процентҡа арзанайған. Һыйыр, ите, балыҡ, он, тоҙ һәм икмәккә хаҡтар үҙгәрешһеҙ ҡалған, тип хәбәр итә белгестәр.\n15 ноября Рәсәй һәм донъя яңылыҡтары\n15 ноября Пенсияға өҫтәп 5 мең


Башҡортостан Хөкүмәте “Группа ГАЗ” компанияһы менән килешеү төҙөнө | ГТРК «Башкортостан» — Новости Уфы и РБ\n19 июля 2019 — 15:27 ГТРК «Башкортостан»\nӨфөлә ошо килешеүгә ҡул ҡуйылды. Документ ресубликаның компания менән хеҙмәттәшлек даирәләрен киңәйтеүҙе күҙ уңында тота. Был йәһәттән техника һатып алыу мөмкинлеге лә ҡарала. Осрашыу барышында предприятие етештергән йәмәғәт һәм махсус транспорт берәмектәре күргәҙмәһен менән танышыу үтте. Әле республикаға 500-ҙән ашыу автобус талап ителә. Ике яҡлы килешеүгә ярашлы Башҡортостан Газ компанияһынан 70 берәмек техника һатып алды. Машиналарҙың тәүге партияһы августа килер, тип көтөлә.


Ҡорбан ғәйете вәғәзе | Әбйәлил - Абзелил\nӘбйәлил - Абзелил > Дин > Ҡорбан ғәйете вәғәзе\n« Ғәфү үтенеү доғаһы\nҠөръәндән доғалар »\nҠорбан ғәйете вәғәзе\n"Иннәә әғтәйнәәкәл кәүҫәр. Фәсалли лираббикә үәнхәр. Иннә шәәни-әкә һүәл-әбтәр".\nАллаһ Тәғәлә Ҡөръән китабында:“Беҙ һиңә игелектәрҙе мул итеп бирҙек. Ошо игелектәр өсөн Аллаһҡа шөкөр ит, намаҙ уҡы, ҡорбан сал”, — ти. “Кәүҫәр" сүрәһе,\nӘл-хәмдү лилләһи раббил-ғаләмин! Әссаләтү үәс-сәләмү ғәлә расүлиһи Мүхәммәдин үә ғәлә әлиһи үә әсхәбиһи әжмәғин!\nАллаһу Әкбәр! Аллаһу Әкбәр! Ләә Иләһә Илләллаһу үәллаһу Әкбәр! Аллаһу Әкбәр үә лилләһил-хәмд!\nАллаһы Раббыбыҙға — бөтә ғаләмдәргә тәрбиә биреп тороусы асыл Затҡа — күңел түрҙәребеҙҙән сыҡҡан маҡтау-ололауҙарыбыҙ булһын. Аллаһ — Бер, Унан башҡа Иләһә юҡ. Мөхәммәд, саллал-лаһу ғәләйһи үә сәлләм — Уның хаҡ илсеһе һәм ҡоло.\nҠорбан Аллаһ Тәғәләгә яҡынлашыу ниәте менән салынған хайуан. Ислам динендә мосолмандарҙы аяҡта тотоусы әмерҙәрҙең береһе зәкәт үә фитыр булһа, икенсеһе – ҡорбандыр. Мосолман кешеһе зәкәте, фитыры менән диндәштәренең ихтыяждарын ҡәнәғәтләндергән кеүек, Ҡорбанда мохтаждарға ярҙам итеүҙең бер сараһы.\nҠорбан салыу тарихе борондан килә. Ҡөръән Кәримдә Хәҙрәти Әҙәмдең улдары Һабил менән Ҡабилдың ҡорбан салыуҙары тураһында яҙыла: ”Әҙәм улдары хаҡында хәбәрҙе хаҡлыҡ менән уҡы. Аллаһ икеһенә лә ҡорбан салырға бойорҙо. Һабилдың ҡорбаны ҡабул булды, Ҡабилдыҡы ҡабул булманы”.(Мәидә сүрәһе 5:27).\nБыл аят Аллаһҡа яҡынлашыу маҡсаты менән ҡорбан салыу йолаһы кешелек донъяһы яратылыу менән барлыҡҡа килеүен асыҡ күрһәтә.\nИзге Ҡөрьән китабыҙҙа: ”Үҙе бүләк итеп биргән малдар өҫтөндә Аллаһ исемен зекер итеп кенә торһондар тип һәр йәмәғәт өсөн Беҙ малдарҙы ҡорбанға салыу йолаһын булдырҙыҡ, һеҙҙең Аллағыҙ — Бер. Уға күндәм булығыҙ. Ә һин — Мөхәммәд, бәндәләремдең күндәмдәрен, төрлө хәлдәргә юлыҡҡанда сабыр була белгәндәрен, Аллаһ исеме телгә алынғанда тетрәнеп торғандарҙы, намаҙ уҡығандарҙы һәм Беҙ биргән малдан башҡаларға ла өлөш сығарғандарҙы Йәннәттәр менән һөйөндөр”.\n”Хаж” сүрәһе, 31,32, 34,35 — нсе аяттар\nАллаһ хаҡына һеҙ көсөгөҙ етер тиклем тырышлыҡ һалығыҙ. Ислам дине өсөн Ул һеҙҙе һайлап алды. Атағыҙ Ибраһим дине булған исламда Ул һеҙгә бер ниндәй ауырлыҡ та тыуҙырманы.\nБыл байрамыбыҙ Аллаһы Раббыбыҙға яҡыныраҡ булырға тырышыу, пәйғәмбәребеҙ Мөхәммәд саллал-лаһу ғәләйһи үә сәлләмдең алыҫтағы бабаһы — Аллаһтың дуҫы — Хәлилүр-Рахмән Ибраһим, ғәләйһис-сәләм, заманынан ҡалған оло һәм ҡыуаныслы байрам.\nАллаһ рәсүле үҙе ҡорбан салыу үрнәге күрһәтеп, өммәтенә был мәсьәләлә остаз булған. Мөхәммәд, ғәләйһис-сәләм, Ғәрәфәт тауынан төшөп, Мөздәлифәлә төн уҙғарғандан һуң, байрам көндө Минала ҡорбан салған. “Был ҡорбан ниндәй маҡсат менән салынды”, тигән һорауға: “Ҡорбан – атағыҙ Ибраһим сөннәтелер” – тип яуап биргән.\nХәҙрәти Ибраһим улын ҡорбан итергә йыйынғанда, Аллаһ тарафынан һарыҡ тәкәһе ебәрелеп, улы урынына шуны салырға ҡушылды.\nБыл байрамдың тарихенә киләйек. Ибраһим ғәләйһи үә сәлләмдең оҙаҡ йылдар буйы балаһы булманы. Ул: “Әгәр улым булһа, мин уны Аллаһ Тәғәлә ризалығы өсөн ҡорбан итер инем”, — тип, нәҙер әйткән ине. Ибраһим ғәләйһи үә сәлләм улы тыуҙы, уға Исмәғил исеме ҡушылды. Бер-нисә йыл үткәс, Ибраһим ғәләйһи үә сәлләм Мәккә шәһәрендә булған ваҡытта, төштәр күрә башланы. Ул төштәрендә Аллаһ Тәғәлә Ибраһим ғәләйһи үә сәлләмгә улы Исмәғилде ҡорбан салырға ҡушты.\nИбраһим ғәләйһи үә сәлләм үҙенең нәҙерен иҫенә төшөрөп, күргән төшөн аңланы.\nӘлбиттә, Аллаһ Тәғәлә бәндәнең ҡандарын түгеүсе түгел, ул бары Ибраһим ғәләйһи үә сәлләмде шул рәүештә һынаны. Исмәғил ғәләйһи үә сәлләм үҙен дә һынатманы. Атаһы уны ҡорбан итеп салырға барғанда, шайтан ҡоторто: “Һине атайың салырға алып бара бит”, — тине.\nИсмәғил ғәләйһи үә сәлләмдең иманы ныҡ була. Ул был хәлдә: “Әгәр был Аллаһның әмере булһа, беҙ уны үтәйәсәкбеҙ”, — тип әйтеп, шайтанды таштар менән бәреп ҡыуа...\nХәҙрәти Ибраһим маңлай тиреһен һөртөп, улы Хәҙрәти Исмәғилде киҫмәгән бысаҡҡа аптырап ҡарап ҡарап торғанда, кинәт күктә “Аллаһу Әкбәр, Аллаһу Әкбәр” һүҙҙәре яңғырап ала. Башын күтәреп ҡараһа, һимеҙ бер һарыҡ тәкәһен тотҡан Джәбрәил фәрештәнең уға табан төшөүен күрә. Шунда уҡ хәмед үә шөкөр хистәре менән: “Лә иләһә илләллаһү үәллаһү әкбәр”, — тип әйтә. Хәҙрәти Исмәғил дә Аллаһы Тәғәләгә ҡарата шөкөр хисен “Аллаһ Әкбәр үә лилләһил – хәмд” һүҙҙәре менән белдерә. Ошо тәшрик тәкбиренән һуң Хәҙрәти Ибраһим: “Бисмиллаһи Аллаһу Әкбәр”, — тип, тәкәне боғаҙлай, ҡорбан сала. Бөгөнгө көндә мосолмандар был һүҙҙәрҙә Ғәрәфә көнөндә һәм Ҡорбан ғәйете көндәрендә һәрбер фарыз намаҙҙан һуң ҡабатлайҙар.\nПәйғәмбәребеҙ Мөхәммәд ғәләйһи үә сәлләм Ҡорбан ғәйетенә ҡағылған хәҙистәрендә был байрамдың илаһи ихтыяры менән барлыҡҡа килеүен әйтә. “Ҡорбан көнөн байрам итеп билгеләп үтеү миңә әмер ителде. Уны был өммәт өсөн Аллаһ байрам ҡылмыштыр”, — тигән ул.\nҠорбан байрамы көнөндә бар мосолмандарҙың йөрәк-күңеле дуҫлыҡ, туғанлыҡ, һөйөү, хөрмәт, ҡыҙғаныу, бер-береңә булышлыҡ итеү һәм шәфҡәт хистәре менән тула. Был көндө нәфрәт үә асыуҙар юҡҡа сыға, дошманлыҡ һәм үпкә хистәре бөтә. Барыбыҙ өсөндә тәбрик үә тәшрик көндәр был.\nБыл – изге йола. Исламдағы боронғо күпселек бабаларыбыҙҙың берҙәм фекеренсә, Ҡорбан салыу –вәжиб (үтәлергә тейеш) ғәмәл-ғибәҙҙәт. Мосафир (юлда, сәфәрҙә булыусы), аҡылға һай кешегә, ҡолға һәм бәлиғ булмаған балаларға вәжиб түгел. Вәжиб — мәжбүри түгел. Вәжибте шулайыраҡ аңлар кәрәк: хәлеңдән килә икән, бурысҡа батмай ғына сал. Мөмкинлеген юҡ икән, инша Аллаһ, Аллаһ Тәғәлә насыйп итһә киләһе йылға ҡала инде.\nҠорбанды ысын күңелдән, ниәтебеҙ менән салабыҙ икән, Аллаһ Тәғәлә тарафынан ҡабул булыуы һис шикһеҙ. Салыусы һуйып ебәргәндә :” Бисмилләһи, Аллаһү Әкбәр”, тип әйтә. Ниәтебеҙ: “Аллаһ Тәғәлә ризалығы өсөн, фәлән кеше исеменән ҡорбан салам. Ҡабул ҡыл”. Йәки: “Һинең ризалығың өсөн, Алла Тәғәлә, ҡорбан боғаҙларға ниәт ҡылдым. Мин Нәзир Балапан улыннан риза булып ҡабул ҡыл” – тиһәңдә була. Йәки: атайым Балапан Әхмәдей улы исеменән, тиһәңдә дөрөҫ.\nҠорбан салған кеше ике рәҡәғәт намаҙ уҡып, Аллаһ Тәғәләгә хәмед үә ҫәнә итһә, доға ҡылып, ҡорбандың Хаҡ Тәғәлә тарафынан ҡабул итеүен үтенһә, бик мәслихәт булыр.\nПәйғәмбәребеҙ Мөхәммәд бер хәҙисендә: “Ҡорбан итеп салынған хайуан итен ашағыҙ, саҙаҡа итеп бирегеҙ һәм туплағыҙ”, — тип әйткән. Ошонан сығып аңлашыла: мосолман кеше ҡорбан итенең бер өлөшөн ғаиләһе менән бергә ашарға, икенсе өлөшөн саҙаҡа итеп таратырға тейеш. Шулай уҡ мәжлес ойоштороп күрше тирәһен һәм туғандарын ашатырға мөмкин.\n”Был ғәйҙүл-кәбир — оло байрам көнөндә, — тип аңлата Мөхәммәд, ғәләйһис-сәләм, — әҙәм балаһының хайуан ҡаны түгеүҙән дә сауаплыраҡ эше юҡ”. Хайуан ҡанын, әммә кеше ҡанын түгел.\nҮҙенең Китабы Ҡөрьәндә Аллаһ әйтә: «Салған ҡорбандарығыҙҙың ите лә, ҡаны ла Уға барып ирешмәй. Аллаһҡа һеҙҙең тәҡүәлек динле, иманлы булыуығыҙ ғына барып етә”, — ти. Беҙҙең был донъяла йәшәүбеҙҙең мәғәнәһе – Аллаһыны танып белеү, Уға яҡынлашыуҙыр.\n»Диндең ҡеүәте, — тигән Ғәли хәҙрәт, — изге эштәр эшләргә бойороу, насарлыҡтарҙан тыйыу Аллаһ бойорғандарҙы үтәү кимәле менән билдәләнә".\nПәйғәмбәребеҙ ғәләйһи үә сәлләм әйткән: “Кем ҡорбан салған ергә барһа, уның һәр аҙымына 10 әжер була, 10 гонаһ кисерелә, 10 дәрәжәһе арта”. Ҡорбан хаҡында һөйләшеүҙәр зикер-тәсбихтән һанала. Ҡорбан өсөн түләнгән аҡса саҙаҡаға һанала. Ә салынған Ҡорбан – Ҡорбан була. Ҡорбанды салыу өсөн ятҡырғанда ул ер өлөшөндә күпме нәмә (бөжәкме, үләндәрме) бар, һәр береһе Аллаһ Тәғәләгә был бәндә өсөн истиғфар ҡыла. Ҡорбандың тәнендә булған йөндөң һәр бөртөгө һайын 10 әжер яҙылып, гонаһ ғәфү ителеп барыла. Ҡорбандың ҡаны ергә тейеүгә, салдырыусының булған гонаһлары ғәфү ителә. Ҡорбан итен киҫәкләп өләшкән ваҡытта һәрбер киҫәге өсөн Исмәғил саллал-лаһу ғәләйһи үә сәлләмдең нәҫеленән бер ҡол азат иткән әжер яҙыла. Аш-һыу әҙерләүселәргә лә һәр сәғәт, һәр минут изгелектән яҙылып барыла, уларға бик күп әжер-сауаптар өҫтәлә.\nШулай уҡ пәйғәмбәребеҙ Мөхәммәд саллал-лаһу ғәләйһи үә сәлләм Хәҙрәти Ғәйшәгә: “Ҡорбанлығынды салғанда, үҙендә шунда ҡатнаш, беренсе тамсы ҡаны тамғанда, гонаһларын ғәфү ителә”, — тип әйткән.\nБер хәҙистә: Әбү Өмәмә разый Аллаһү ғәнһә һөйләй. Аллаһ Рәсүле әйтте: “Кем дә кем ошо ике байрам төндәрен Аллаһынан сауап итеп ғибәҙәт менән үткәрһә, калебләр үлгән көнде уның калебе үлмәҫ. (калеб – күңел, йөрәк мәғәнәһендә).\nИбн Ғаббас риүәйәтенә ҡарағанда, байрамда иртәнге намаҙҙы һәм йәстү намаҙын йәмәғәт менән бергә уҡыған еше ҙур сауабтарға ирешер.\nКүңелдәребеҙ Аллаһ биргәндәргә шөкөр, Аллаһ рәхмәтенә өмөт һәм Уның ололоғона зекер менән тулы. Ә хаж — Аллаһы Тәғәләгә ғибәҙәттең бер рөкөнө, бәндәләрҙең Уның ҡоло булыуына бер дәлил...\n"Раббәнә әтинә фид-дүнйә хәсәнәтәү үә фил әхирәти хәсәнәтәү үә ҡинә ғәҙәбән-нәр”\nЭта запись написана автором Назир Сабитов, 31.08.2017 в 04:53, и размещена в категории Дин. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Бөгөн Рәсәй Прокуратураһы көнө - GTRK.TV — Новости Уфы и РБ\nИлдең төп хоҡуҡи ведомстволарының береһен булдырыу тураһындағы Указға батша Петр беренсе ҡул ҡуйған. Прокуратура алдында торған төп бурыстар тип Петр беренсе яуызлыҡты кәметеү йә уны юҡ итеүҙе, ғәҙелһеҙлек, законһыҙлыҡ һәм ришүәтслекте тамырынан ҡоротоуҙы атаған. Әле лә был бурыстар көнүҙәк булып ҡала. Башҡортостан прокуратураһы былтыр республика мәктәптәрендә йөҙәрләгән тикшереү уҙғарған. Һөҙөмтәлә ата –әсәләрҙән законһыҙ аҡса йыйыуҙың тиҫтәләгән осрағы асыҡланған. Белем биреү йорттары етәкселәре төрлө хәйриә ярҙамы, йәки иғәнәләр индереү тип төрлө күләмдәге матди сығымдар талап иткән.


Менән тиҙ таныштырған ҡыҙ анкета буйынса видео һәм видеочивать вебкамера видеочат - Видеочивать Бразилия - Bate-Papo!\nМенән тиҙ таныштырған ҡыҙ анкета буйынса видео һәм видеочивать вебкамера видеочат\nһәм был, минеңсә, көйҙәре әҙме ни\nИҫке версияһын айырмалы дизайн видеочинатьӘммә был версия полнофункциональный, улар яҡшыны тиҙ танышыу мөмкинлеге тәҡдим видео. чаты, һәм аралашыу өсөн бушлай теркәү ҡыҙҙар, ир-егеттәр өсөн дә түләүле.\nБыл үҙенсәлекле идеяһы тора\nВалюта банк иҫәбенә йәки шәхси электрон карточкалар ярҙамында ҡапларға мөмкин, йәки, мәҫәлән. Кеше, балансын тулыландырыу функцияһын бөтә тулы мөмкинлек аласаҡ. Анкета бик күп видео һәм ҡыҙы менән сәләмләне. видеочат. Әйткәндәй, һеҙ ҡыҙҙар, һеҙгә табыуы еңел булып ҡала, йөҙҙәрсә мең файҙаланыусылар һаны иҫәпләнә. Ә был юлы күберәк ябай сайтында танышырға була.\nӘ юғары тапҡыр танышыу мөмкинлеге була, сөнки күпкә әүҙем файҙаланыусы.\nВидеочивать был ҡыҙҙы бик яратам, сөнки, белгән кеүек, - тип ултыра ул. ир-атты ғына тәьмин итә, ниндәй элементтар ресурс мөмкинлектәренә инеү түләүле ҡамап неблагополучный.\nGratis datums met die manne in die Filippyne Dating site\nбушлай ч рулетка бушлай таныша. бушлай ҡыҙы менән 18 йыл видеочить шул тиклем ҡыҙҙар менән таныштырҙы. секс видео менән бушлай таныша ч плюс рулетка менән ҡыҙы 18 өлкәндәр өсөн бушлай таныша видео танышырға теләп иғлан чатрулетка ҡыҙы 18 чатта теркәлергә рулетка менән башҡа ҡыҙға 18


Остаздар менән уҡыусылар осрашты\nЯҡташыбыҙ, Башҡортостан Республикаһының атҡаҙанған мәҙәниәт хеҙмәткәре, Шәйехзада Бабич исемендәге дәүләт республика йәштәр премияһы лауреаты, “Шоңҡар” йәштәр журналының баш мөхәррире, яҙыусы һәм журналист Айгиз Баймөхәмәтовтың Абҙаҡ мәктәбендә республикаға билдәле шәхестәр менән осрашыу үткәреүе традицияға әйләнгән. Ошо көндәрҙә Абҙаҡта һәм ҡала лицейинтернатында уҡыусылар менән йәнле аралашыуға ҡоролған фәһемле саралар үтте.\nАбҙаҡ мәктәбендә ойошторолған кисә “Ата-әсәләр менән балалар араһындағы мөнәсәбәт” темаһына арналды. Уны башҡорт теле һәм әҙәбиәте уҡытыусылары Фирүзә Фәттәхова, Рәзилә Фазылова һәм Илүзә Шоҡобаева әҙерләп алып барҙы. Ҡунаҡтар - Айгиз Баймөхәмәтов, “Шоңҡар” журналының яуаплы секретары, яҙыусы-сатирик Венер Исхаҡов, шағир һәм композитор Рәмил Сурағолов, йырсы Харис Шәрипов һәм “Шоңҡар” журналы хәбәрсеһе Айнур Акилов, Сабир Шәрипов исемендәге “Иҙел башы” яҙыусылар ойошмаһы рәйесе Мансур Һиҙиәтов, ойошма ағзаһы Әнисә Ғәзизова менән таныштырыу һәм сараны асыу мәктәп директоры Гөлшат Рауил ҡыҙы Йомағужинаға бирелде.\nАбҙаҡ ауылынан сыҡҡан билдәле йырсы Роза Аҡкучукованы иҫләп, уның йырын тыңлап алғандан һуң ҡунаҡтар, ауылдың оло кешеләре, ата-әсәләр, уҡыусылар һәм уҡытыусылар төркөмөнә бүленеп фекер алышыуҙар башланды. Мәҡәлдәргә аңлатма биреү, фильмдарҙың, Интернеттың балаларға йоғонтоһо, тәьҫире, киҫкен хәлдәрҙән сығыу юлдарын эҙләү ҡыҙыҡлы ла, уйландырырлыҡ та булды.\nУҡыусылар ҡунаҡтарҙы “Ерҙә йәшәү бәхет” йыры менән оҙатып, тағы ла килеүҙәрен теләп ҡалды.\nЛицей-интернатта үткән осрашыу кисәһендә VI-IX класс уҡыусылары ҡатнашты. Директор Гөлнара Зариф ҡыҙы Зәйнетдинова ваҡыттарын йәлләмәй,б эшләйһе эштәрен ситкә ҡуйып, балалар менән аралашыу өсөн Өфөнән килеп еткән ҡунаҡтарға рәхмәт әйтеп, уҡыусыларҙың уларҙы көтөп алыуҙарын белдерҙе.\nОсрашыу барышында VIII класс уҡыусыһы, “Сәхнә телмәре” түңәрәге ағзаһы Солтан Мансуров Айгиз Баймөхәмәтовтың “Урам балалары” әҫәренән, III класс уҡыусыһы Гөлшат Абдуллина Венер Исхаҡовтың “Шоколад ниңә асыуланды?” хикәйәһенән өҙөктө уҡып ишеттерҙе, апалы-һеңлеле Элина һәм Эльвина Төхбәтовалар Рәмил Сурағолов көйөнә яҙылған “Әсәйемдең ҡосағы” йыры менән сығыш яһаһа, Харис Шәрипов репертуарынан алынған “Ветерандар” йыры менән сәхнәгә күтәрелгән VII класс уҡыусыһы Радмир Мөхәмәтшин моңло тауышы менән барыһын да хайран итте. Уҡыусыларҙың барыһы ла авторҙар ҡулынан бүләктәр алып ҡыуанды. Рәмилә Әбүталипова,\n“Сулпылар” ансамбле башҡарыуындағы йырҙар ҙа кисәгә йәм өҫтәне.\nАйгиз Ғиззәт улы үҙ сығышында лицей-интернатта практика үткән ваҡыттағы хәтирәләре менән уртаҡлашты, уҡыусыларға маҡсатлы булып, хыялдарға ынтылып йәшәргә, ауырлыҡтар алдында баҙап ҡалмаҫҡа өндәне, китаптар бүләк\nитте. Венер Айҙар улы ҡыҫҡа сатирик әҫәрҙәрен уҡып ишеттереп кәйефтәрҙе күтәрһә, Рәмил Мотаһар улы менән Харис Мөбәрәк улы дәртле йырҙары менән ҡыуандырҙы.\nСара һуңында уҡыусылар Өфө ҡунаҡтарына үҙҙәрен ҡыҙыҡһындырған һорауҙарҙы бирҙе.


Төбәк иҡтисадына - яңы ҡеүәт\n10 Сентябрь , 19:00\nИнвестиция һабантуйында "ЮжУралГрупп" һәм "Өфө приборҙар эшләү-етештереү берләшмәһе" йәмғиәттәре менән хеҙмәттәшлек буйынса килешеүгә ҡул ҡуйылды.\nИнвестиция һабантуйының эшлекле программаһына ярашлы, хеҙмәт етештереүсәнлеген арттырыу, иҡтисадтың сәнәғәт секторына ярҙам итеү мәсьәләһе тикшерелде. Сессияны Башҡортостандың Иҡтисади үҫеш һәм инвестиция сәйәсәте министрлығы, Сәнәғәтте үҫтереү фонды ойошторҙо.\nСпикерҙар - "Юғары иҡтисад мәктәбе" ғилми-технологик күҙаллау үҙәге директоры Александр Чулок, "Грайн" йәмғиәте директоры Олег Родионов. Модератор - Башҡортостандың сәнәғәтте үҫтереү фонды генераль директоры Әнүәр Кәримов.\nIII Бөтә Рәсәй "Урал аръяғы-2021" инвестиция һабантуйына ярашлы, милли проекттарҙы тормошҡа ашырыу буйынса ике ойошма - "ЮжУралГрупп" һәм "Өфө приборҙар эшләү-етештереү берләшмәһе" йәмғиәттәре менән хеҙмәттәшлек буйынса килешеүгә ҡул ҡуйылды.\n"Милли проекттарҙа ҡатнашыу - предприятиеларҙың эш һөҙөмтәлелеген, сифатын арттырыу, етештереү ресурстарын киңәйтеү өсөн яҡшы мөмкинлек. Һаҡсыллыҡ принциптарын индереү, хеҙмәткәрҙәрҙең квалификацияһын күтәреү табышты, конкурентлыҡҡа һәләтте арттыра", - тине килешеүҙәргә ҡул ҡуйыу тантанаһында Башҡортостан Хөкүмәте Премьер-министрының беренсе урынбаҫары, иҡтисади үҫеш һәм инвестиция сәйәсәте министры Рөстәм Моратов.


ОҪТАЛЫҠ ДӘРЕСТӘР КӨНӨ\n9 Ғинуар 2020, 18:10\n6 ғинуарҙа “Шайтан-Көҙәй” тирмәләр кемпингында оҫталыҡ дәрестәр көнө үтте. Оҫталар Илфат Исмәғилев, Римма Ғәрифуллина, Айгөл Ғалиасҡарова, Миләүшә Бикмеева һәм башҡалар сараға килеүселәрҙе балсыҡтан һауыт-һаба эшләргә, бетеү яһарға, кедр тубырсығын ултыртырға, йөндән төрлө әйберҙәр эшләргә өйрәтте. Әлфиә һәм Наил Ғәлиевтар һауа шарында осоуҙың нескәлектәре менән таныштырҙы. Оҫталыҡ дәрестәренең нисек үткәнен тулыраҡ “Йүрүҙән” гәзитенең киләһе һандарында уҡығыҙ!\n6 ғинуарҙа “Шайтан-Көҙәй” тирмәләр кемпингында оҫталыҡ дәрестәр көнө үтте.\nОҫталар Илфат Исмәғилев, Римма Ғәрифуллина, Айгөл Ғалиасҡарова, Миләүшә Бикмеева һәм башҡалар сараға килеүселәрҙе балсыҡтан һауыт-һаба эшләргә, бетеү яһарға, кедр тубырсығын ултыртырға, йөндән төрлө әйберҙәр эшләргә өйрәтте. Әлфиә һәм Наил Ғәлиевтар һауа шарында осоуҙың нескәлектәре менән таныштырҙы. Оҫталыҡ дәрестәренең нисек үткәнен тулыраҡ “Йүрүҙән” гәзитенең киләһе һандарында уҡығыҙ!


Ағинәйҙәр ауылға йән өрә\n5 Июнь 2018, 13:06\nМәндем дөйөм белем биреү мәктәбе оптималләштереүгә эләгеп, башланғыс мәктәпкә әйләнгәс, күп уҡытыусылар эшһеҙ ҡалды. Йәшерәктәр балаларын уҡытыу маҡсаты менән ауылдан күсеп китте, урта йәштәгеләр хужалыҡ мәшәҡәттәренә сумды. Ауыл тынып, һүнеп ҡалды. Элек уҡытыусылар һәр байрамға концерт әҙерләп, спектаклдәр ҡуйып ауыл халҡын йыя, йәнләндерә, күңел аса ине.\nШулай 3-4 йыл һиллектән һуң, былтыр ҡатын-ҡыҙҙар советы составын яңыртып, уның рәйесе итеп дәртле, ойоштороу һәләтенә эйә уҡытыусы Гөлнара Ханнан ҡыҙы Аҡҡолова һайланғас, ауыл тағы ла йәнләнде, клуб эше лә яйға һалынды. Уға ҡатын-ҡыҙҙар советы һәм ағинәйҙәр ойошмаһы ағзалары ҙур ярҙам күрһәтә, төрлө сараларҙа ҡатнаша башланы.\nҠатын-ҡыҙҙар советы ағзалары Ҡорбан байрамы, Ололар көнөнә сәй табыны әҙерләп, кисә ойошторҙо. Уны Гөлнара Ханнан ҡыҙы төрлө күңелле уйындар, конкурстар, ярыштар үткәреп, бик йәнле итеп алып барҙы. Клуб мөдире Зәйнәп Мөҙәрис ҡыҙы Ғайсина бағыусы булып, бүләктәр тапшырҙы.\nЯңы йыл байрамына элек-электән ситтә йәшәгән ауылдаштарыбыҙ ҡайтып, клубта йыйыла. Сөнки был байрамға йәше-ҡарты төрлө костюмдарҙа күңелле хороводта, уйын-конкурстарҙа ҡатнашып, күңел аса. Башҡа байрамдарҙы ойоштороп уҙғарыуҙа ла Г.Аҡҡолова ҙур тырышлыҡ һалды.\nӘ быйыл апрель айында Ғаилә йылына арналған фольклор байрамына ҡатын-ҡыҙҙар советы ағзалары һәм ағинәйҙәр башҡорт халҡының “Килен һөйөү” боронғо туй йолаһын сәхнәләштерҙе. Был сарала Миңзәлә Монасипова, Зинфира Мөхәмәтдинова, Гөлнара Аҡҡолова, Роза Кәлимуллина, Зилә Мөхәмәтйәнова, Зәйнәп Ғайсина, Зиниә Батыршина үҙ ролдәрен еренә еткереп, оҫта итеп башҡарҙы. Уларҙың сығышы халыҡ күңеленә хуш килде, алҡыштарға күмелде.\nАҙнаның һәр кесе йомаһында клубта “Оҫта ҡулдар” түңәрәге үткәрелә, белгән белгәнен өйрәтеп, белмәгәндәр өйрәнеп, ауыл проблемаларын уртаға һалып һөйләшеп, яңылыҡтар менән алышып, кис ултырабыҙ.\nМай байрамында ауыл халҡы берҙәм рәүештә шәмбе өмәһенә сыҡты. Юл буйҙары, урам тирәләре, клуб алды тәртипкә килтерелде. Ситтән ҡунаҡҡа ҡайтҡан йәштәр Илнур, Фаяз, Илназ Мөхәмәтйәновтар айырыуса тырышлыҡ күрһәтеп, ихлас ярҙам иттеләр. З.Мөхәмәтйәнова, М.Монасипова, Г.Аҡҡолова, Зиннур Йәнмырҙин клуб тирәһен таҙартты. Өйҙән сәскә орлоҡтары килтереп, Бөйөк Ватан һуғышы яугирҙарына ҡуйылған обелиск янына сәскә ултырттылар, сүп-сарҙан таҙарттылар.\nҠатын-ҡыҙҙар советы һәм ағинәйҙәр ойошмаһының башҡараһы эштәре, ҡабул иткән пландары күп. Барыһына ла иҫәнлек-һаулыҡ, ижади ҡомар, дәрт һәм ауыл-\nды һүндермәй, халыҡ менән бергә ҡайнап, әүҙем эшләүҙәрен теләйем. Әүҙем ағзаларға һәм алда телгә алынған ҡатын-ҡыҙҙарға, ағинәйҙәргә оло рәхмәтемде еткерәм.


Йәш ижадсыларҙың республика конкурсы - 22 Октября 2018 - Отдел образования Баймакского района\nГлавная » 2018 » Октябрь » 22 » Йәш ижадсыларҙың республика конкурсы\nЙәш ижадсыларҙың республика конкурсы\n19 октябрҙә Сибай гимназия-интернатында С.Юлаев исемендәге дәүләт премияһы лауреаты, Башҡортостандың халыҡ яҙыусыһы Таңсулпан Ғарипова призына уҙғарылған йәш ижадсылар республика конкурсы булып үтте. Был конкурста Әбйәлил, Әлшәй, Баҡалы, Баймаҡ, Бөрйән, Йылайыр, Ейәнсура, Хәйбулла, Мәсетле райондарынан һәм Баймаҡ, Сибай, Белорет, Нефтекама ҡалаларынан 300-ҙән ашыу үҙ ижади эше менән 147 уҡыусы ҡатнашты. Поэзия, проза, журналистика йүнәлешендә тәүге турҙа еңеүселәр абруйлы жюри алдында сығыш яһаны. Беҙҙең уҡыусыларыбыҙ ҙа, мәртәбәле бәйгелә үҙ көстәрен һынап ҡарап, ҙур уңыштар яулап ҡайттылар:\nГран-при – Рәхимова Ынйы (Баймаҡ лицей- интернаты, 10 класс уҡыусыһы) етәксеһе Кинйәбаева Ф.И.\nI урын – Сәйҙәлиев Йәмил (Баймаҡ 4-се лицейы, 10 класс уҡыусыһы), етәксеһе Сирбаева А.Ә.\nII урын – Зәйнуллина Йәнгүзәл (Баймаҡ 4-се лицейы, 7 класс уҡыусыһы), етәксеһе Рәхмәтуллина А.Р.\nIII урын – Нарынбаева Азалия (Билал мәктәбе, 9 класс уҡыусыһы), етәксеһе Ғүмәрова З.Ф.\nIII урын –Хәсәнов Ильяс (Ниғәмәт мәктәбе, 8 класс уҡыусыһы), етәксеһе Хәсәнова З.М.\nIII урын – Латыпова Алтынай (Муллаҡай мәктәбе, 6 класс уҡыусыһы), етәксеһе Ишимова Р.М.\nIII урын – Рафиҡова Гөлдәриә (Йәнйегет мәктәбе, 4 класс уҡыусыһы), етәксеһе Рафиҡова Ф.Р.\nЙәш ижадсыларыбыҙға артабан да яңы үрҙәр, оло еңеүҙәр юлдаш булһын!


БДУ-ның 100 йыллығына арналған төп тантаналар Өфөлә 3 һәм 4 декабрҙә үтәсәк\n1 Декабрь 2009, 16:32\n— Башҡорт дәүләт университеты Рәсәй Федерацияһы вуздары араһында лайыҡлы урын биләй, - тине «Башинформ» агентлығында үткән матбуғат конференцияһында БДУ ректоры Мөхәмәт Харрасов. – Уны сит илдәрҙә яҡшы беләләр, беҙҙең университетты тамамлаусылар Ер шарының бик күп мөйөштәрендә эшләй. Мәҫәлән, әлеге ваҡытта АҠШ-та эшләүсе БДУ-ның маҡсатлы аспиранты Владимир Дринфельд иң почетлы математик награда – Филдсов премияһы менән бүләкләнгән, уны хатта математиктар өсөн Нобелев премияһы тип тә атайҙар.\nБынан тыш, Мөхәмәт Хадис улы билдәләүенсә, физкультура вузы булмаһа ла, БДУ республиканы ғына түгел, тотош илде данлаған күп кенә һәләтле спортсылар тәрбиәләгән. Улар араһында – күп тапҡырҙар донъя һәм Европа чемпионы, атыу буйынса Олимпия уйындарының бронза призеры Ренарт Сөләймәнов, Нияз Фәйзуллин, Максим Чудов, Ольга Вилухина.\nӘ быйыл Башҡорт дәүләт университетының 100 йыллығы билдәләнәсәк.\n— Уҡыу йорто һуңғы ун йылда архив тикшеренеүҙәре менән бик етди шөғөлләнде, — тине Мөхәмәт Хадис улы. — Мәскәү, Санкт-Петербург архивтарында беҙ Башҡорт дәүләт университетына тап Өфө уҡытыусылар институты нигеҙ һалыуын раҫлаусы уникаль материалдар таба алдыҡ.\nУниверситет оло юл үткән. 1909 йылдың 1 июлендә Өфө уҡытыусылар институты булараҡ асылып, ул 1919 йылдың 24 декабрендә — халыҡ мәғарифы институты, ә 1929 йылдың 16 мартында Тимирязев исемендәге Башҡорт дәүләт педагогия институты итеп үҙгәртелә. 1957 йылдың 20 июлендә ошо уҡыу йорто базаһында Башҡорт дәүләт университеты асыла ла инде. Заманында, Мөхәмәт Харрасов әйтеүенсә, Башҡорт педагогия институты яҙыусылар әҙерләгән берҙән-бер үҙәк була.\n— Әгәр беҙ башҡорт әҙәбиәте тарихына мөрәжәғәт итһәк, уларҙың күбеһе Башҡорт педагогия институтын тамамлаусылар булыуын күрербеҙ, — тип билдәләне ректор. – Улар иҫәбендә – Башҡортостандың халыҡ шағиры Мостай Кәрим дә.\nҮҙенең 100 йыллығына вуз төплө нигеҙ менән яҡынлашты. Былар – фәнни ҡорамалдар һатып алыу ҙа, Сибай ҡалаһында уҡыу-лаборатория комплексын файҙаланыуға тапшырыу, Өфөнөң Совет районында Хоҡуҡ институтының икенсе сиратын реконструкциялау, Черниковкала уҡыу корпусын, химик реактивтар складын тапшырыу ҙа. Дөйөм алғанда, быйыл 11040 квадрат метр уҡыу-лаборатория майҙансығы сафҡа индерелде.\nТантаналарға килгәндә, улар 3 һәм 4 декабрҙә үтәсәк. Төп майҙансыҡтар – Башҡорт дәүләт университеты һәм Конгресс-холл. Программала – «Төбәктәрҙең инновацион мөхитен формалаштырыуҙа классик университеттарҙың роле» халыҡ-ара ғилми-ғәмәли конференцияһы, классик университеттарҙың уҡыу-методик берекмәһе Президиумы ултырышы, М. Ломоносов исемендәге МДУ ректоры Владимир Садовничийҙың БДУ уҡытыусылары һәм студенттары менән осрашыуы, Башҡорт дәүләт университетына нигеҙ һалыныуҙың 100 йыллығына арналған тантаналы йыйылыш.\nХөрмәтле ҡунаҡтар араһында – РФ Мәғариф һәм фән министрлығы, Мәғариф буйынса федераль агентлыҡ вәкилдәре, Рәсәйҙең юғары уҡыу йорттары һәм сит ил университеттары ректорҙары һәм проректорҙары.\n— Беҙҙең өсөн иң мөһиме – был байрамдар уҡытыу һәм фәнни процестарҙы артабан камиллаштырыу өсөн өҫтәмә стимул булып тороуында, — тип һыҙыҡ өҫтөнә алды Мөхәмәт Харрасов.


Нәфисә ТУЛЫБАЕВА: “Йыр, шиғыр яҙыу ҙа – сәсәнлек билдәһе” » Башҡортостан гәзите | Газета Башкортостан на башкирском языке\nБашҡортостан гәзите » Рухиәт » Нәфисә ТУЛЫБАЕВА: “Йыр, шиғыр яҙыу ҙа – сәсәнлек билдәһе”\nНәфисә ТУЛЫБАЕВА: “Йыр, шиғыр яҙыу ҙа – сәсәнлек билдәһе” 18.07.2018 // Рухиәт\nБөгөнгө халыҡ ижадсылары\nРеспублика халыҡ ижады үҙәге телде, мәҙәниәтте һаҡлау һәм яҡлау, халыҡ йолаларын үҫтереү менән шөғөлләнә. Мәҫәлән, шуларҙың береһе – яңыраҡ ҡурайҙың тик башҡорт халыҡ музыка ҡоралы икәнен, уның бары башҡорт ерендә генә үҫеүен иҫбатлау һәм патент алыу. Тағы ла халыҡ ижады үҙәгенең күҙгә күренмәгән, әммә үтә лә мөһим эштәренең береһе – ул сәсәндәр ижадын ҡайтанан тергеҙеү.\nБилдәле булыуынса, был маһирлыҡтың иң юғары бейеклеге – ҡобайырҙар ижад итеү. Бөгөн беҙ ошо юғары бейеклеккә күтәрелгән оҫталарҙың күплегенә өмөт итә алмайбыҙ, әммә уларҙың барлығын да инҡар итеп булмай. Сәсәндәрҙе юғалтҡанбыҙ икән, был заманға бәйле. Был күренеш беҙҙә генә түгел, башҡа халыҡтарҙа ла күҙәтелә. Башҡортостанда сәсәндәр юҡ, тип ҡабатлайҙар, ҡайһы ваҡыт был өлкәлә башлаған эштәребеҙгә ҡаршы сығалар, әммә был – ғәҙәти хәл.\nҺәр сәсәндең үҙенә генә хас ижади алымы, яҙыу стиле, үҙен танытыу мөмкинлеге булырға тейеш. Был йәһәттән беҙ әллә ни маҡтана алмайбыҙ, сөнки оҫта телле милләттәштәребеҙ был оло исемгә тап килмәй. Башҡорт сәсәндәрен һәм йыраусыларын тарихыбыҙҙың айырылғыһыҙ өлөшө итеп ҡабул итергә тейешбеҙ, һәм улар тарихта тороп ҡаласаҡ. Әммә халҡыбыҙ ижадында тел һәм һүҙ көсө һаҡланып килә, ҡурайсыларыбыҙ, йырсы, бейеүселәребеҙ менән бер рәттән маһир телле ижадсыларыбыҙ ҙа бар. Тап улар сәсәнлек йолаларын дауам итә, тап улар яңыса халыҡ ижадсылары тип аталырға тейеш.\nРеспубликабыҙ буйлап һәм Силәбе, Ҡурған ерҙәренә сәфәр ҡылғанда, мотлаҡ рәүештә кемдер моңло итеп йырлап ишеттерә, кемдер, шиғыр менән ҡаршылай, ә кемдер, төртмә һүҙ ҡыҫтырып, таҡмаҡ менән оҙатып ҡала. Шуларға ҡарап, нисек инде сәсәнлек юҡ, тип әйтәһең? Һөҙөмтәлә хатта телгә маһирҙар араһында бәйгеләр барлыҡҡа килде. Башҡортостандағы был башланғысты Рәсәй кимәлендә лә хуплап ҡаршы алдылар. Башҡа милләттәрҙең дә сәсәнлек традициялары үҙгәргән: ахундар, баҡшылар һәм башҡалар – улар бөтәһе лә бөгөнгө көн ижадсылары.\nОшо ижадсыларҙы өс төргә бүлеп ҡарарға була: боронғо данлыҡлы сәсәндәребеҙ ижадын ятлап, уларҙы һөйләп йөрөүселәр, эпик формала үҙҙәре ижад итеүселәр, йыр, таҡмаҡ, шаяртыу, лаҡап, әкиәт һәм башҡа халыҡ ижады жанрҙары буйынса яҙыусылар. Был өс йүнәлештең дә йәшәргә хоҡуғы бар.\nҺүҙ оҫталығына өйрәтеп буламы?\nӨфө һәм Сибай ҡалаларында, Дәүләкән, Хәйбулла, Салауат, Бөрйән, Әлшәй, Миәкә райондарында сәсәндәр мәктәбе ойошторабыҙ икән – был сараһыҙлыҡтан. Был төбәктәргә “әйҙәгеҙ, һеҙҙә сәсәндәр мәктәбе булдырайыҡ” тигән тәҡдим менән сыҡтыҡ, сөнки ул яҡтарҙа халыҡ әүҙем. Сәсәнлек ижадын ошо мәктәптәр, майҙандар, сәхнәләр, байрамдар аша беҙ кире ҡайтарырға тейешбеҙ.\nКүптәр “Сәсәнлеккә өйрәтеп буламы ни?” ти. Була. Туғандаш халыҡтарыбыҙҙа күҙәтелә бындай эшмәкәрлек, мәҫәлән, ҡырғыҙҙарҙа, ни өсөн беҙҙә булмаҫҡа тейеш? Халыҡ менән осрашабыҙ, һөйләшәбеҙ. Һуңғы йылдарҙағы иң ҙур эштәребеҙҙең береһе – Сибай сәнғәт колледжында Асия Ғәйнуллина етәкселегендә ойошторолған “Урал батыр” сәсәндәр мәктәбе. Ул бик әүҙем эшләп килә, был мәктәпкә студенттар, ғөмүмән, йәш быуын теләп йөрөй.\nСәсәндәр мәктәбе тигәндә, мәктәп шартлы һүҙ булып тора. Элек-электән барыһы ла ғаиләлә башланып, сәсәнлек серҙәре ата-әсәнән балаға тапшырыла килгән, йәғни сәсән булараҡ ғаилә мәктәбендә тәрбиәләнгәндәр. Хәҙер ундай күренеш күҙәтелмәй. Әммә бөгөнгө көндә үҙе менән бер ауылда йәшәгән өлкән быуын вәкиле ижадын өйрәнеп, уны һаҡлап алып ҡалыусылар бар.\nИжадсылар майҙан тота\nИнтернет селтәрендәге социаль сайттарҙа бик әүҙем эшләп киләбеҙ. “Бәйләнештә” сайтында икенсе йыл рәттән “Сәсәндәр әйтеше” бара.\nОшонан сығып һәр район үҙе сәсәндәр бәйгеһе ойоштора: Бөрйәндә остазыбыҙ Әхмәт Сөләймәнов иҫтәлегенә “Әхмәт әйтеше”, Әлшәй районында Розалия Солтангәрәева башлап алып киткән “Сәсәндәрем, килегеҙ!”, Миәкә районында – даими ойошторолоп торған “Аҡмулла көндәре” сиктәрендә “Аҡмулла вариҫтары”.\n2016 йылдың октябрь айында Өфөлә I Бөтә Рәсәй сәсәндәр фестивале үтте. Ҡаҙаҡ, ҡырғыҙ, ҡалмыҡ, хакас, яҡут, ноғай кеүек төрки халыҡтарҙан тыш, славяндар ҙа сығыш яһаны. Башҡортостандан 80 ижадсы мөмкин тиклем үҙен күрһәтеп, халҡыбыҙҙа сәсәнлек традициялары һаҡланып килеүен иҫбатланы. II фестиваль быйылғы октябрь айына планлаштырылған, әлеге мәлдә әҙерлек эштәре бара.\nУл башланғансы “Бәйләнештә” социаль селтәре аша утыҙға яҡын телгә маһир халыҡ ижадсылары үҙ-ара әйтештә көс һынаша. Улар араһында бына тигән ҡыҙҙар-егеттәр бар, һәр береһенең ижадҡа ынтылышы көслө. Шундай әйтештәрҙең береһенең һөҙөмтәһе булып “Байыҡ Айҙар” бәйгеһе тора. Уға үткән айҙа тап Салауат районында йомғаҡ яһалыуының әһәмиәте бар: беҙ бөйөк шағирыбыҙ, сәсәнебеҙ, шәхесебеҙ Салауат Юлаев эҙҙәренән китергә тейешбеҙ. Улай ғына түгел, ошондайыраҡ сара Аҡмулла эҙҙәре буйлап та ҡаралған. Был бәләкәс инештән башланған сәсәнлек традициялары мул һыулы йылғаларға әүерелә барғанын дәлилләй.\nНиндәй ул замана сәсәне?\nХәҙерге быуын сәсәндәре поэтик ижадтың иң юғары өлгөһө булған ҡобайыр, эпостарҙы белмәй тороп майҙан тоторға тейеш түгел. Был йәһәттән Мәғариф министрлығы тарафынан үткәрелгән “Урал батыр” республика йәш сәсәндәр бәйгеһе бик ҙур эш башҡара: йәш быуын кесе саҡтан уҡ әҙер сәсән булып өлгөрә. “Йәйләү” йәйге ял лагерҙары программаларына ла эпос-ҡобайырҙар индерелгән. Һәр беребеҙ ошо рәүештә үҙ йүнәлешебеҙҙә эш алып барабыҙ икән, сәсән телле балаларыбыҙ ҙа, киләсәгебеҙ ҙә буласаҡ.\nСәсәндәр ижады үҙ ваҡытын көтөп алғандыр, тип уйлайым. Замана оҫталарының һәр береһенең үҙ юлы. Сәсән телле кеше – халыҡ зиһененә үтеп инә алырлыҡ итеп фекерләй алған һүҙ маһиры. Әлбиттә, заманында сәсәндәр барыһын үҙ артынан әйҙәгән, халыҡ алдында саҡырыуҙар менән сығыш яһаған. Әммә бөгөн бындай эшмәкәрлектең кәрәге юҡ. “Теге йәки был киҫкен ваҡыттарҙа ни өсөн сәсәндәр сығып һүҙ әйтмәй?” тигән һорауҙар ҙа яңғырап ҡуя. Сәсәнлек элек, бәлки, феномен булғандыр, ләкин бөгөн ул юҡҡа сыҡҡан, икенсерәк әйткәндә, шағир-яҙыусылар ҡулына күскән. Тарихта сәсәндәребеҙ бит бер юлы әллә нисәмә шәхес ролен башҡарған: халыҡ алдында сығыш та яһаған, музыка ҡоралдарында ла уйнаған, ил өҫтөндәге хәлдәр хаҡында хәбәрҙар булып ҡына ҡалмай, сәйәси мәсьәләләрҙе лә хәл иткән. Хәҙерге заман сәсәндәре миссияһы – халҡыбыҙ тарихы төпкөлөнән килгән сәсәндәр ижады өлгөләрен һаҡлап ҡалыу.\nБеҙҙең өмөт – йәштәрҙә\nИюнь айында Әбйәлил районында икенсе йыл рәттән “Ҡыҙыл йәйләүе” сәсәндәр бәйгеһе үтте. Унда йәш быуын вәкилдәре ҡатнашып ҡына ҡалманы, ә бик лайыҡлы сығыш яһаны. 16 йәшкә тиклемге ҡатнашыусылар араһынан бәләкәс малайҙарҙың сәхнәгә сығып ҡыйыу рәүештә әйтешеп тороуы, ысынлап та, һоҡланырға мәжбүр итә ине. Әммә йәштәр бер ваҡытта ла сәсәнлек ижадына тулҡын-тулҡын булып килмәйәсәк, сөнки был ижад төрөн үҙенән-үҙе көсләп яратып булмай. “Урал батыр” эпосын бөтә кеше лә яттан белмәгән кеүек. Йәштәр кемдән булһа ла сәсәнлек серҙәренә өйрәнергә, был мираҫҡа бик етди ҡарарға бурыслы. Ләйсән Золотарева исемле бәләкәй ҡыҙҙы бөтәбеҙ ҙә беләбеҙ. Бар белгәнен уға өләсәһе Дилара Игелекова өйрәткән. Ғөмүмән алғанда, һәр быуындың артынан эйәреп китерлек сәсәндәр образы булырға тейеш. Беҙҙең йәш саҡта, үкенескә ҡаршы, бындай геройҙар булманы, шағирҙарға ҡарап өйрәндек. Ә уларҙың араһында үҙ сиратында шул тиклем оҫта, сәсән теллеләре бар. Бөгөн йыр ҙа, шиғыр ҙа – сәсәнлек ижадының өлгөһө. Заманына күрә беҙ – сәсәнле халыҡ, тип уйлайым


Бөгөн Өфөлә тағы ла бер автобус янып китте - GTRK.TV — Новости Уфы и РБ\nБөгөн Өфөлә тағы ла бер автобус янып китте\nБөгөн Өфөлә тағы ла бер автобус янып китте.\nҺәләк булыусылар һәм йәрәхәтләнеүселәр юҡ. Ғәҙәттән тыш хәл ваҡытында салонда пассажирҙар булмаған. Транспорт төҙәтерлек хәлдә түгел. Автобусҡа ут төрткән булыуҙары ла ихтимал, тип яҙалар социаль селтәрҙә.


Ҡатын-ҡыҙҙар бар ерҙә эш тә ырай!\n7 Март 2019, 16:59\nҺүҙ - Сермән ауыл хакимиәте башлығы Лилиә СИБӘҒӘТОВАға. Ауыл ерендә бер эште тамамлап өлгөрмәйһең, икенсеһе ҡалҡып сыға. Үткән йыл Хөкүмәтебеҙ ҡарары менән Башҡортостанда “Ғаилә йылы” тип иғлан ителде һәм ауыл биләмәһендә бик күп саралар үткәрелде.\n1 март Башҡорт ғаиләһенә арналған “Ғаиләм - минең ҡәлғәм” конкурсы ойошторолдо. Ветерандар, ҡатынҡыҙҙар советтары, мәҙәниәт, мәктәп хеҙмәткәрҙәре һәм биләмәлә урынлашҡан предприятиелар, ойошмалар менән күп эштәр башҡарылды. “Реаль эштәр” программаһында ҡатнашып, Сермәндә Арыҫлан Мөбәрәков, Айытбай Хәлилов, Зөлфәр Хисмәтуллин һәм Дачная (Ҡаҙыш) ауылы урамдарына 295 мең 493 һумлыҡ энергия һаҡлаусы лампалар ҡуйылды. Үҙәк урам булып һаналған Калинин урамына асфальт түшәүгә 5 млн. 669 мең һум аҡса бүленеп, ремонт эштәре башҡарылды. Ауыл биләмәһен сүпсарҙан таҙартыу буйынса былтыр өмәләр йыш үткәрелде. Бергәләп хоккей майҙансығын ипләп, буяп ҡуйҙыҡ. Ауылдаштарыбыҙҙың битараф булмауы, һәр башланғысты күтәреп алыуҙары ҡыуандыра. Иң ҙур эштәрҙең береһе һәм ҙур сығымдар талап иткәне үҙәк зыяраттың кәртәһен яңыртыу булғандыр. Унда тимер бағаналар ҡуйылды, алғы яғы профнастил менән кәртәләнде, буяу эштәре башҡарылды. Әруахтарыбыҙҙың рухын уйлап эшләнгән был изге эштәр халыҡ өсөн дә ҡыуаныслы ваҡиға булды. Барыһы 14 өмә үткәрелде, ауыл халҡы һәм ситтә йәшәгән ауылдаштар 280 мең һумлыҡ матди ярҙам күрһәтте. Был эштә актив ҡатнашып, өмәләргә әйҙәп алып сыҡҡан С.М. Сиражетдинов, Х.Ғ. Хәйретдинов, Ә.Ү. Мағазовҡа ҙур рәхмәт. “Урал” производствокрәҫтиән союзына, шәхси эшҡыуар Ю.Й. Татлыбаевҡа, Л.А. Мағазованың крәҫтиәнфермер хужалығына, Урал спорт инвентарҙары заводы етәкселегенә лә ярҙамдары өсөн бик рәхмәтлебеҙ.\nБөгөнгө көндә иң ҙур мәсьәләләрҙең береһе булып, Аҙнағол ауылында күпер төҙөү тора. Был эште атҡарып сығыу өсөн 2018 йылда проект эштәренә 5 млн. 500 мең һум аҡса бүленде һәм әле проект эшләнә. Шулай уҡ хужалары булмаған объекттарҙы документлаштырып, иҫәпкә ҡуйыу эштәрен алып барабыҙ.\nУрындағы инициативаларға ярҙам итеү программаһында ҡатнашып, мәктәп кәртәһен ремонтлау теләге бар ине, әммә йыйылышта халыҡтың әҙ булыуы сәбәпле, конкурстан үтә алманыҡ һәм быйыл ошо проектта яңынан ҡатнашып был эште ауылдаштарыбыҙ менән бергәләп атҡарып сығырбыҙ, тип ышанам. Әлеге көндә документтарҙы конкурсҡа әҙерләү менән мәшғүлбеҙ.\nБына тағы ер ҡарҙан әрселергә тора. Яҙ килеү менән төҙөкләндереү, өмәләр үткәреү эштәре башланасаҡ. 2019 йылда Сермәндә Урман урамы, Иҙел һәм Сатра ауылдары урамдарына махсус яҡтыртҡыстар ҡуйыу, Вәис һәм Ялан урамдарына ремонт эштәре үткәреү өсөн сметалар әҙерләнде. Был эштәр ер-һыу кипкәс башҡарыласаҡ. Аҙнағол һәм Дачная ауылдары зыяраттары кәртәләрен ремонтлау, Сермән амбулаторияһына капиталь ремонт үткәреү өсөн смета документтары әлеге көндә дәүләт экспертизаһы үтә. Шулай уҡ мөһим проблемаларҙың береһе булып ауылдарҙа көтөүҙәр ойоштороу ҙа тора. Был эштәрҙе лә ауыл халҡы менән бергәләп, кәңәшләшеп башҡарырбыҙ, тип ышанам.


3 Октябрь 2018, 16:06\n80 йәш – яҙмыш бүләк иткән матур юбилей һәм ул һәр кемгә лә бирелмәй.\n2 октябрҙә Валентина Терентьева үҙенең 80 йәшлек юбилейын билдәләй. Ул һәр ваҡыт теләгән бер үтенескә яуап бирергә, кәңәше һәм эше менән дә ярҙам итергә әҙер торған ғәжәйеп һиҙгер һәм иғтибарлы ҡатын. Бер нисә минут ҡына уның менән һөйләшеү, ысын күңелдән әйтелгән бер нисә һүҙ, хуп- лаулы, яғымлы йылмайыу – әңгәмәсенең кәйефе үҙгәрә һәм унда оптимизм, өмөт, үҙ-үҙенә ышаныс барлыҡҡа килә.\nИре Виктор Терентьев менән улар 53 йыл бергә ғүмер кисергән! Бына тигән өс бала тәрбиәләп үҫтереп, юғары белемле иткәндәр. Валентина Александровна үҙ ғүмерендә байтаҡ ҡайғы-хәсрәт, мәхрүмлектәр кисергән. Яҡын кешеләрен юғалтыу йөрәгенә тәрән яралар һалған. Ләкин балалары, ейән-ейәнсәр-ҙәре, бүләләре, туғандарының балалары хаҡына барыһына ла түҙергә, төшөнкөлөккә бирелмәҫкә кәрәк була. Бөгөн ул – бәхетле әсә, өләсәй, апай һәм әбей. Балалары һәм ейәндәре ҡайтып һөйөндөрөп тора. Бына шуның өсөн ул әле күп нәмәләргә түҙергә һәм еңергә әҙер. Сөнки был – тормош.\n40 йылдан ашыу ғүмере ҡәйнәһе менән бер ҡыйыҡ аҫтында үтә, был йәштәр өсөн бик шәп өлгө. Ә ниндәй яҡшы хужабикә ул! Өйөндә һәр ваҡыт өҫтәл тулы һый-ниғмәт, үҙе бәшмәк, еләк йыйырға ярата, ә ҡышҡылыҡҡа әҙерләмәләре үҙенә генә түгел, барлыҡ туғандары һәм яҡындарына ла етә. Ғүмере буйына ул ире менән һыйыр, ихата тулы мал-тыуар аҫраған. 50 йылдан ашыу ҡортсолоҡ менән шөғөлләнгәндәр. Шул йәшендә лә ул барыһына ла – өйөн тәртиптә тоторға ла, бүләләре менән ултырырға ла өлгөрә.\nҮрҙә яҙылғандарҙан тыш, Валентина Терентьева 30 йыл бухгалтер булып КПСС район комитетында эшләгән. Шунса уҡ мәҙәниәт хеҙмәткәрҙәре профсоюзының район комитетында алмашһыҙ казначей була. Хеҙмәт ветераны. Эшләгән йылдарында бер нисә тапҡыр маҡтау грамоталары менән бүләкләнә.\n- Үҙ ғүмеремә яҡшы кешеләрҙән уңыуым менән яҙмышыма рәхмәтле. Пенсияға сыҡҡансы бик яҡшы һәм намыҫлы коллективта эшләнем. Дөрөҫөн әйткәндә, өс тиҫтә йылымды бағышлаған һөнәрем, шул дәүер эсендә икенсе ғаиләмә әйләнгән коллективым менән айырылышыуы еңел булманы, – ти Валентина Терентьева.\nХәҙер ул хаҡлы ялда, ләкин иртәнән кискә ҡәҙәр бал ҡортолай хеҙмәт итә.\nШундай етди датаһы уңайынан Валентина Терентьеваны мәҙәниәт хеҙмәткәрҙәре профсоюзының район комитеты ҡотлай:\n- Бөгөн ошо һоҡланғыс ҡатындың юбилейы. Валентина Александровнаға һаулыҡ һәм барлыҡ тормош рәхәтлектәре теләйбеҙ!\nРайонда бындай кешеләр аҙ түгел. Шулай булғас, йәш быуынға нисек эшләргә һәм үҙ ереңде яратырға үрнәк алыр кешеләр бар.


Башҡортостанда ямғырҙар июнь аҙағынаса дауам итә - GTRK.TV — Новости Уфы и РБ\nБашҡортостанда ямғырҙар июнь аҙағынаса дауам итә\nБашгидрометүҙәктән хәбәр итеүҙәренсә, бөгөн дә көндөң болотло булыуы, урыны менән ҡыҫҡа ваҡытлы ямғыр яуыуы, күк күкрәүе көтөлә. Ямғырҙар аграрийҙар эшмәкәрлеген тотҡарлай. Республиканың айырым райондарында ғәҙәттән тыш хәл режимы индереүҙәре ихтимал. Мал аҙығы әҙерләү тотҡарлана. Синоптиктар белдереүенсә, июнь аҙағына тиклем ошондай тотороҡһоҙ һауа торошо һаҡлана. Июлдән ысын йәй киләсәк.\n19 июня Буласаҡ әсәләр олимпиадаһы\n20 июня Дауыл йүкә, саған, тирәктәрҙе тамыры менән тиерлек алып ташлаған